Takaisin Sisältö-sivulle

# PROSet-profiilien käyttäminen: Intel(R) PRO/Wireless 2200BG -käyttöopas

# Intel(R) PROSet langattomille sovittimille -ohjelman langattomien profiilien käyttäminen

- Windowsin verkkoprofiilien määrittäminen
- Profiiliyhteyden ensisijaisuusasetukset
- Tiedonsiirtonopeudet ja tukiasemat
- Uuden profiilin luominen
- Profiilien vieminen ja tuominen
- Profiilin salasanan määrittäminen
- Profiilien automaattinen jakaminen
- Aikaisemmin luodun profiilin muokkaaminen
- Profiilin poistaminen
- Verkkoyhteyden muodostaminen käyttämättä profiilia
- Verkkoyhteyden muodostaminen, jos tyhjä SSID näkyy
- Profiilin lataaminen tehtäväpalkin ilmaisinalueesta

## Windowsin verkkoprofiilien määrittäminen

Profiili on ryhmä tallennettuja verkkoasetuksia. Profiilit näkyvät langattoman käytön asiakashallintasovelluksen Yleiset-sivun profiililuettelossa. Profiilit voidaan järjestää haluttuun ensisijaisuusjärjestykseen. Yhteys johonkin verkkoon voidaan muodostaa käyttämällä profiililuettelon ensimmäistä profiilia, ja sitten voidaan muodostaa yhteys toiseen verkkoon käyttämällä seuraavaa profiilia. Tämä mahdollistaa jatkuvan yhteyden säilyttämisen liikuttaessa eri langattomien verkkojen alueella. Vaikka yhteen verkkoon voikin määrittää useita profiileja, yhteyttä kohti voi kuitenkin käyttää vain yhtä profiilia. Voit lisätä uuden profiilin määrittämällä se sisällön ohjatun profiilitoiminnon avulla. Seuraavassa esimerkissä kuvataan ohjatun profiilitoiminnon kaikkien valintaikkunoiden käyttäminen. Joitakin asetuksia ei ehkä tarvitse määrittää kaikissa profiileissa.

Voit määrittää profiilien yhteyksien ensisijaisuusasetukset noudattamalla alla olevia ohjeita:

## Profiiliyhteyden ensisijaisuusasetukset

Profiiliyhteyden ensisijaisuusasetusten käyttäminen:

1. Valitse Yleiset-sivun Verkot-välilehti.
2. Valitse Lisäasetukset-painike.
3. Valitse Yhteyden automaattinen muodostus -osasta jokin seuraavista vaihtoehdoista:

- Yhdistä käytettävissä oleviin verkkoihin vain profiileja käyttämällä (Oletusasetus): Yhteyden muodostaminen mihin tahansa käytettävissä olevaan verkkoon käyttämällä profiililuettelon profiileja.
- Yhdistä mihin tahansa käytettävissä olevaan verkkoon, jos profiilia ei löydy: Yhteyden muodostaminen mihin tahansa käytettävissä olevaan verkkoon käyttämättä profiililuettelon profiilia.
- Yhdistä mihin tahansa verkkoon vain profiilien perusteella (Cisco-tila): Yhteyden muodostaminen mihin tahansa verkkotukiasemaan käyttämällä Cisco CCX (versio 1) -tilaa varten käyttöönotettuja profiileja. Tämän tilan avulla voidaan muodostaa yhteys tukiasemiin, jotka tukevat useita ja tyhjiä verkkonimiä (SSID-tunnuksia).

  - Ota sekasolu käyttöön (vaatii Cisco CCX:ää): Valitse Lisäasetukset-valintaruutu, jos haluat sallia langattoman sovittimen viestiä sekasolujen kanssa. Sekasolu on langaton verkko, jossa toiset laitteet käyttävät WEP-yhteyskäytäntöä ja toiset eivät. Ohjatun profiilitoiminnon Yleisasetukset-sivun Ota Cisco-Client eXtentions käyttöön -asetus pitää ottaa käyttöön, jotta sekasoluja voisi käyttää.

4. Tallenna asetus ja palaa edelliseen valintaikkunaan valitsemalla OK.

## Tiedonsiirtonopeudet ja tukiasemat

Ihanteellisen tiedonsiirtonopeuden saavuttamiseksi on tärkeää tunnistaa sen tukiaseman tyyppi, johon langaton sovitin on muodostamassa yhteyttä. Lisäasetukset-valintaikkunan vaihtoehtojen avulla voi optimoida toimintaympäristön valitsemalla eri tiloja.

### Perusrakenne- eli infrastruktuuritila

Alla kuvataan langattoman toiminnan ensisijaiset tilat käytettäessä perusrakennetilaa. Sovitin voi toimia kolmessa tilassa:

- Yhdistä 802.11g- ja 802.11b-verkkoihin: Tämän on oletusasetus. Sovitin hakee joko 11g- tai 11b-tukiasemia käyttämällä tiedonsiirtonopeutta 1, 2, 5,5, 6, 9, 11, 12, 18, 24, 36, 48 tai 54 Mbps. Oletusarvon mukaan yhteys muodostetaan 11g-verkkoihin. Käytettävissä olevat verkot -luettelo sisältää kaikki 11b- ja 11g-tukiasemat.

- Yhdistä vain 802.11g-verkkoihin: Sovitin hakee 11g- tukiasemia käyttämällä tiedonsiirtonopeutta 1, 2, 5,5, 6, 9, 11, 12, 18, 24, 36, 48 tai 54 Mbps. Käytettävissä olevat verkot -luettelo sisältää vain 11g-tukiasemat.

- Yhdistä vain 802.11b-verkkoihin: Sovitin hakee parhaat 11b- ja 11g-tukiasemat käyttämällä tiedonsiirtonopeutta 1, 2, 5,5 tai 11 Mbps. Käytettävissä olevat verkot -luettelo sisältää 11b- ja 11g-tukiasemia.

### Tukiasema-asiakas-yhdistelmät

Alla olevassa taulukossa verrataan sovittimen langattoman toiminnan ensisijaista tilaa ja tiedonsiirtonopeuksia käytettäessä tietyntyyppistä tukiasemaa. Langattoman tilan (modulointitavan) asetukset määrittävät, mitkä havaitut tukiasemat näytetään Haku-luettelossa (Käytettävissä olevat verkot -valintaikkunassa).

11b-tukiasema

Langattoman toiminnan tila | Haku-luettelo | Yhdistä | Tiedonsiirtonopeudet
11g ja 11b | Kyllä | Kyllä | 1, 2, 5,5 tai 11 Mbps
Vain 11b | Kyllä | Kyllä | 1, 2, 5,5 tai 11 Mbps
Vain 11g | Ei | Ei | Ei mitään

11g (11g ja 11b) -tukiasema

Langattoman toiminnan tila | Haku-luettelo | Yhdistä | Tiedonsiirtonopeudet
11g ja 11b | Kyllä | Kyllä | 1, 2, 5,5, 6, 9, 11, 12, 18, 24, 36, 48 tai 54 Mbps*.
Vain 11b | Kyllä | Kyllä | 1, 2, 5,5 tai 11 Mbps
Vain 11g | Kyllä | Kyllä | 1, 2, 5,5, 6, 9, 11, 12, 18, 24, 36, 48 tai 54 Mbps*.

11g (Vain 11g -tila) -tukiasema**

Langattoman toiminnan tila | Haku-luettelo | Yhdistä | Tiedonsiirtonopeudet
11g ja 11b | Kyllä | Kyllä | 1, 2, 5,5, 6, 9, 11, 12, 18, 24, 36, 48 tai 54 Mbps*.
Vain 11b | Ei | Ei | Ei mitään
Vain 11g | Kyllä | Kyllä | 1, 2, 5,5, 6, 9, 11, 12, 18, 24, 36, 48 tai 54 Mbps*.

Huomautus: (*) riippuu signaalin voimakkuudesta ja laadusta. Käytä RTS/CTS-asetusta (oletusasetus) yhteentörmäysten ehkäisemiseksi sekatilaympäristöissä, jossa 802.11g- ja 802.11b-asiakkaat eivät kuule toisiaan. Käytä CTS otetaan käyttöön itse -asetusta suorituskyvyn parantamiseksi sekatilaympäristöissä, joissa 802.11g- ja 802.11b-asiakkaat sijaitsevat lähellä toisiaan ja voivat kuulla toisensa.

Huomautus: (**) Koska 11b-asiakkaat eivät voi muodostaa yhteyttä tähän tukiasemaan, sekatilasuojaus (RTS/CTS tai CTS otetaan käyttöön itse) ei ole käytössä.

### Ad Hoc -tila

Alla on yleiskuvaus modulointiasetusten toiminnasta käytettäessä Ad Hoc -tilaa.

Ad Hoc -aloittaja | Ad Hoc -liittyjä | Toiminta | Huomautuksia
Vain 11b | Vain 11b | P erusnopeudet (1, 2, 5,5 tai 11 Mbps) | Vain 11b
Vain 11g | Perusnopeuksien alasskaalaus, suojauksen* ottaminen käyttöön (1, 2, 5,5 tai 11 Mbps) | 11b ja 11g
11b ja 11g | P erusnopeudet (1, 2, 5,5 tai 11 Mbps) | 11b ja 11g
Vain 11g | Vain 11b | Ei koske Intel(R) PRO/Wireless 2200BG -sovitinta. Muille korteille – perusnopeuksien alasskaalaus, suojauksen* ottaminen käyttöön (1, 2, 5,5 tai 11 Mbps) | 11b ja 11g
Vain 11g | P erusnopeudet (1, 2, 5,5, 6, 9, 11, 12, 18, 24, 36, 48 tai 54 Mbps) | Vain 11g
11b ja 11g | (Y lösskaalaus) Perusnopeudet (1, 2, 5,5, 6, 9, 11, 12, 18, 24, 36, 48 tai 54 Mbps) | Vain 11g
11b ja 11g | Vain 11b | P erusnopeudet, suojauksen* ottaminen käyttöön (1, 2, 5,5, 6, 9, 11, 12, 18, 24, 36, 48 tai 54 Mbps) | 11b ja 11g
Vain 11g | Perusnopeuksien alasskaalaus, suojauksen* ottaminen käyttöön riippuu aloittajasta (1, 2, 5,5 tai 11 Mbps) | 11b ja 11g
11b ja 11g | P erusnopeudet, suojauksen* ottaminen käyttöön riippuu aloittajasta (1, 2, 5,5, 6, 9, 11, 12, 18, 24, 36, 48 tai 54 Mbps) | 11b ja 11g

Huomautus: (*) Lisätietoja on kohdassa Sovittimen lisäasetusten tarkasteleminen Windows-käyttöjärjestelmässä - Käytä RTS/CTS-asetusta (oletusasetus) yhteentörmäysten ehkäisemiseksi sekatilaympäristöissä, jossa 802.11g- ja 802.11b-asiakkaat eivät kuule toisiaan. Käytä CTS otetaan käyttöön itse -asetusta suorituskyvyn parantamiseksi sekatilaympäristöissä, joissa 802.11g- ja 802.11b-asiakkaat sijaitsevat lähellä toisiaan ja voivat kuulla toisensa.

### Ad Hoc -tiedonsiirtonopeudet

Alla kuvataan langattoman toiminnan ensisijaiset tilat käytettäessä Ad Hoc -tilaa. Sovitin voi toimia kolmessa tilassa:

- Yhdistä 802.11g- ja 802.11b-verkkoihin: sekatila (oletusasetus). Sovitin hakee joko 11g- tai 11b-tukiasemia käyttämällä tiedonsiirtonopeutta 1, 2, 5,5, 6, 9, 11, 12, 18, 24, 36, 48 tai 54 Mbps. Oletusarvon mukaan yhteys muodostetaan 11g-verkkoihin. Käytettävissä olevat verkot -luettelo sisältää kaikki 11b- ja 11g-tukiasemat.
- Yhdistä vain 802.11g-verkkoihin: Sovitin hakee 11g- tukiasemia käyttämällä tiedonsiirtonopeutta 1, 2, 5,5, 6, 9, 11, 12, 18, 24, 36, 48 tai 54 Mbps. Käytettävissä olevat verkot -luettelo sisältää vain 11g-tukiasemat.
- Yhdistä vain 802.11b-verkkoihin: Sovitin hakee parhaat 11b- ja 11g-tukiasemat käyttämällä tiedonsiirtonopeutta 1, 2, 5,5 tai 11 Mbps. Käytettävissä olevat verkot -luettelo sisältää 11b- ja 11g-tukiasemia.

Eri modulointiasetusten käyttäminen AD Hoc -tilassa vaikuttaa tietokoneeseen seuraavilla tavoilla:

- määrittää mihin Ad Hoc -verkkoon on sallittua muodostaa yhteys
- määrittää keitä hakuluettelossa näytetään.

Ad Hoc -verkon asema mukauttaa jatkuvasti toimintaansa vastaamaan Ad Hoc -verkon nykyistä tilannetta muiden asemien ominaisuuksien mukaan. Tuettujen tiedonsiirtonopeuksien päivittäminen tapahtuu seuraavasti
Ainoastaan perusnopeudet muuttuvat. Aseman tukemat tiedonsiirtonopeudet eivät koskaan muutu. Millä tahansa hetkellä Ad Hoc -verkon asemien ilmoittamien perusnopeuksien pitää olla samoja ja niiden pitää vastata kyseisen Ad Hoc -verkon jokaisen aseman tukemien perusnopeuksien joukkoa. Koska perusnopeudet ovat se tieto, jota asema käyttää päättäessään, voiko se liittyä Ad Hoc -verkkoon, tämä tieto riittää päätökseen siitä, voi asema liittyä Ad Hoc -verkkoon vai ei.

### Sekatila

Sekatila-asemat (802.11g ja 802.11b) voivat liittyä mihin tahansa havaitsemaansa verkkoon.

Liittyminen Ad Hoc -verkkoon

- Liittyminen vain 11b Ad Hoc -verkkoon – säilytetään tuetut tiedonsiirtonopeudet ja päivitetään perusnopeudet sen Ad Hoc -verkon mukaan, johon liitytään. Suojaus (RTS/CTS tai CTS otetaan käyttöön itse) on käytössä.
- Liittyminen vain 11g Ad Hoc -verkkoon – säilytetään tuetut tiedonsiirtonopeudet ja ylösskaalataan perusnopeudet hälytyssignaalien tietojen mukaan. Tämä ei kuitenkaan ole edullista, koska asema ei enää ole "sekatilassa", vaan siitä tulee pelkkä 11g-asema.
- Liittyminen vain 11a ja 11b- Ad Hoc -verkkoon – säilytetään tuetut tiedonsiirtonopeudet ja päivitetään perusnopeudet sen Ad Hoc -verkon mukaan, johon liitytään.

Ad Hoc -verkon aloittaminen

Kun Ad Hoc -sekatilaverkko aloitetaan, sekatilan oletustiedonsiirtonopeudet ovat seuraavat: 1, 2, 5,5, 11, 6, 12, 18, 24, 36, 48 ja 54 Mbps, joista 1 ja 2 ovat perusnopeuksia. Kun muita asemia liittyy verkkoon, perusnopeuksia alasskaalataan tarvittaessa. Suojaus on käytössä, kun 11b-asema liittyy verkkoon.

### Vain 11b -tila

Liittyminen Ad Hoc -verkkoon
Tässä tilassa voidaan liittyä ainoastaan sellaiseen Ad Hoc -verkkoon, joka ilmoittaa pelkästään perustiedonsiirtonopeudet 1, 2, 5,5 tai 11 Mbps. Näin ollen mahdollisten Ad Hoc -verkkojen luettelo sisältää 11b- sekä 11b- ja 11g-verkot, mutta ei 11g-verkkoja. Tuetut nopeudet pysyvät muuttumattomina ja perusnopeudet mukautetaan Ad Hoc -verkon lähettämisen hälytyssignaalien ilmaisemien nopeuksien mukaisesti.
Ad Hoc -verkon aloittaminen

Vain 11b- Ad Hoc -verkon aloittamisen yhteydessä käytettävissä ovat tiedonsiirtonopeudet 1, 2, 5,5 ja 11 Mbps, joista 1 ja 2 ovat perusnopeuksia. Kun muut asemat liittyvät verkkoon, ne tarvittaessa alasskaalaavat perusnopeuksiaan. Suojaus (RTS/CTS tai CTS otetaan käyttöön itse) on käytössä.

### Vain 11g -tila

Aloitetaan Ad Hoc -verkko Vain 11g -verkkona (1, 2, 5,5, 6, 9, 11, 12, 18, 24, 36, 48 tai 54 Mbps). Liittymistä ja alasskaalausta tuetaan samalla tavalla kuin sekatilassa. Kun aloitetaan tällainen Ad Hoc -verkko, ilmoitetaan seuraavat nopeudet: 1, 2, 5,5, 11, 6, 12, 18, 24, 36, 48 ja 54 Mbps, joista 1, 2, 5,5, 6, 11, 12 ja 24 Mbps ovat perusnopeuksia.

Vain 11g -asemat voivat liittyä mihin tahansa havaitsemaansa Ad Hoc -verkkoon.
Liittyminen Ad Hoc -verkkoon

Tässä tapauksissa perusnopeudet saadaan hälytyssignaaleista.

- Liittyminen vain 11b Ad Hoc -verkkoon – säilytetään tuetut tiedonsiirtonopeudet ja alasskaalataan perusnopeudet sen Ad Hoc -verkon mukaan, johon liitytään. Suojaus (RTS/CTS tai CTS otetaan käyttöön itse) on käytössä.
- Liittyminen vain 11g Ad Hoc -verkkoon – säilytetään tuetut tiedonsiirtonopeudet ja otetaan käyttöön perusnopeudet hälytyssignaalien tietojen mukaan.
- Liittyminen vain 11a ja 11b- Ad Hoc -verkkoon – säilytetään tuetut tiedonsiirtonopeudet
  ja päivitetään perusnopeudet sen Ad Hoc -verkon mukaan, johon liitytään.

Ad Hoc -verkon aloittaminen

Kun aloitetaan Vain 11g - Ad Hoc -verkko. ilmoitetaan seuraavat nopeudet: 1, 2, 5,5, 11, 6, 12, 18, 24, 36, 48 ja 54 Mbps, joista 1, 2, 5,5, 6, 11, 12 ja 24 Mbps ovat perusnopeuksia.

Kun muita asemia liittyy verkkoon, perusnopeuksia alasskaalataan tarvittaessa. Suojaus (RTS/CTS tai CTS otetaan käyttöön itse) on käytössä, kun 11b-asema liittyy verkkoon.

### Uuden profiilin luominen

Voit lisätä uuden profiilin määrittämällä se sisällön ohjatun profiilitoiminnon avulla. Seuraavassa esimerkissä käytetään ohjatun profiilitoiminnon kaikkia valintaikkunoita, vaikka jotkin asetuksista eivät ehkä ole välttämättömiä.

Uuden profiilin luominen ja verkkoyhteyden muodostaminen:

1. Valitse Yleiset-sivun Verkot-välilehti.
2. Valitse Lisää-painike. Näyttöön tulee Yleisasetukset-valintaikkuna.

| HUOMAUTUS: Jos kyseessä on ensimmäinen profiilinluontikerta, valitse profiililuettelosta Oletus-profiili, valitse Muokkaa-painike ja nimeä oletusprofiili uudelleen Yleiset-sivun Profiilin nimi -ruudussa.

Yleisasetukset

1. Valitse Yleiset-sivun Verkot-välilehti.
2. Valitse Lisää-painike. Näyttöön tulee Yleisasetukset-valintaikkuna.
3. Anna profiilin nimi Profiilin nimi -ruutuun.
4. Anna verkon nimi Verkon nimi (SSID) -ruutuun.
5. Valitse toimintatilaksi Perusrakenne tai Ad Hoc.
6. Määritä profiilin salasana valitsemalla Suojaa profiili salasanalla.
7. Pakollinen tukiasema -asetusta käytetään vain silloin kun Perusrakennetila on valittuna. Käytä tätä asetusta, kun yhdistät tiettyyn tukiasemaan. Napsauta Pakollinen tukiasema -painiketta ja kirjoita tukiaseman MAC-osoite. Tallenna asetukset ja palaa Yleisasetukset-sivulle valitsemalla OK.
8. Jos käytössä on Cisco CCX, ota CKIP-tiedonsalaus käyttöön valitsemalla Suojausasetukset-sivulla Ota Cisco-Client eXtentions käyttöön -vaihtoehto. Jos Ciscon Sekasolu-asetus on valittuna Lisäasetukset-sivulla, myös
   tämä vaihtoehto pitää valita.
9. Salli tämän profiilin tuominen valitsemalla Ota automaattinen tuonti käyttöön -valintaruutu. Lisätietoja on kohdassa Profiilien automaattinen jakaminen.
10. Valitse Seuraava.

Suojausasetukset

11. Valitse Verkon laillisuustarkistus -asetukseksi Avoin tai Jaettu. Valitse Avoin, jos et halua käyttää mitään laillisuustarkistusmenetelmää. Valitse Jaettu, jos haluat käyttää laillisuustarkistusmenetelmänä WEP-avainta.
12. tiedon salaukseksi joko Ei mitään, WEP tai CKIP (jos Enable Cisco Client eXtentions on otettu käyttöön Yleisasetukset-sivulla).
13. Jos valitset WEP-salauksen määritä salaustasoksi joko 64- tai 128-bittinen salaus.
14. Valitse avainindeksi 1, 2, 3 tai 4.
15. Anna vaadittava salalause tai WEP-avain.
16. Ota 802.1x -suojaus käyttöön valitsemalla 802.1x käytössä -valintaruutu.
17. Valitse MD5 tai asianmukainen 802.1x-laillisuustarkistustyyppi järjestelmänvalvojan määrittämän asetuksen mukaan.
18. Kun olet valinnut laillisuustarkistustyypin, avaa Asetukset-valintaikkuna napsauttamalla Määritä-painiketta. Anna laillisuustarkistuspalvelimeen luodun käyttäjän käyttäjänimi ja salasana. Käyttäjänimen ja salasanan ei tarvitse olla samoja kuin käytössä olevan Windowsin käyttäjätilin käyttäjänimi ja salasana. Palvelimen tiedot -kohdassa voi olla oletusasetus. Asiakassertifikaatti-asetuksen pitää vastata RADIUS-palvelimesta tai muusta sertifikaattipalvelimesta saatua asetusta.
19. Tallenna asetukset valitsemalla Sulje.
20. Jos Yleisasetukset-sivun Salasanasuojaus-valintaruutu on valittuna, tuo Salasana-sivu näyttöön valitsemalla Seuraava.

Salasanasuojauksen asetukset

21. Valitse Suojaa profiili salasanalla -valintaruutu.
22. Anna salasana Salasana-ruutuun.
23. Kirjoita salasana uudelleen Vahvista uusi salasana -ruutuun.
24. Muuta tai tarkista asetukset valitsemalla Takaisin tai tallenna valmiit profiiliasetukset ja palaa Verkot-sivulle valitsemalla Valmis.

Verkkoyhteyden muodostaminen

25. Valitse profiililuettelosta uuden profiilin nimi. Sijoita ylä- ja alanuolen avulla uusi profiili sen prioriteettia vastaavaan kohtaan profiililuettelossa.
26. Määritä verkkoyhteyden ensisijaisuusasetukset valitsemalla Lisäasetukset-painike.
27. Muodosta yhteys verkkoon valitsemalla Yhdistä-painike.
28. Sulje Intel(R) PROSet langattomille sovittimille -ohjelma valitsemalla OK.

## Profiilien vieminen ja tuominen

| HUOMAUTUS: Salasanalla suojattu profiili voidaan tuoda ja viedä, mutta salasana on annettava ennen profiilin muokkaamista. Lisätietoja on kohdassa Profiilin salasanan määrittäminen.

Profiilien tuominen:

1. Valitse Yleiset-sivun Verkot-välilehti.
2. Valitse Lisäasetukset-painike.
3. Valitse Tuo/vie-painike.
4. Valitse Tuo-painike.
5. Paikanna tuotava profiili kiintolevyltä tai anna profiilin nimi Tiedostonimi-ruutuun. Profiilin tarkennin on .profile.
6. Tuo profiili profiililuetteloon valitsemalla Tuo.
7. Palaa Verkot-välilehdelle valitsemalla kaksi kertaa OK-painike.
8. Sulje Intel(R) PROSet langattomille sovittimille -ohjelma valitsemalla OK.

Profiilien vieminen:

1. Valitse Yleiset-sivun Verkot-välilehti.
2. Valitse Lisäasetukset-painike.
3. Valitse vietävät profiilit profiililuettelosta.
4. Napsauta Selaa-painiketta ja valitse hakemisto, johon profiilit tallennetaan. Palaa edelliseen valintaikkunaan napsauttamalla OK.
5. Aloita profiilien vieminen valitsemalla Vie-painike.
6. Palaa Verkot-välilehdelle valitsemalla kaksi kertaa OK-painike.
7. Sulje Intel(R) PROSet langattomille sovittimille -ohjelma valitsemalla OK.

## Profiilin salasanan määrittäminen

Salasanan määrittäminen aiemmin luodulle profiilille:

1. Valitse profiili Verkot-sivun profiililuettelosta ja valitse sitten Muokkaa-painike.
2. Valitse Salasana-välilehti.
3. Ota profiilin salasana käyttöön valitsemalla Suojaa tämä profiili salasanalla -valintaruutu.
4. Anna Salasana-ruutuun 10 merkin pituinen salasana.
5. Kirjoita salasana uudelleen Vahvista uusi salasana -ruutuun.
6. Palaa Verkot-välilehdelle napsauttamalla OK.
7. Sulje ikkuna ja lopeta Intel(R) PROSet langattomille sovittimille -ohjelma valitsemalla OK.

Uuden profiilin suojaaminen salasanalla:

1. Valitse profiili Verkot-sivun profiililuettelosta ja valitse sitten Lisää-painike.
2. Valitse Salasana-välilehti.
3. Ota profiilin salasana käyttöön valitsemalla Suojaa tämä profiili salasanalla -valintaruutu.
4. Anna Salasana-ruutuun 10 merkin pituinen salasana.
5. Kirjoita salasana uudelleen Vahvista uusi salasana -ruutuun.
6. Näyttöön tule sanoma, jossa ilmoitetaan, että uuden salasanan käyttöönotto onnistui. Sulje sanomaikkuna valitsemalla OK. Jos uuden salasanan vahvistaminen epäonnistui, sulje sanomaikkuna valitsemalla OK ja toista vaiheet 4 ja 5.
7. Palaa Verkot-välilehdelle napsauttamalla OK.
8. Sulje ikkuna ja lopeta Intel(R) PROSet langattomille sovittimille -ohjelma valitsemalla OK.

## Profiilien automaattinen jakaminen

Ota automaattinen tuonti käyttöön -toiminnon avulla verkonvalvoja voi automaattisesti jakaa profiilin verkon tietokoneisiin. Ota automaattinen tuonti käyttöön -valintaruutu on ohjatun profiilitoiminnon valintaikkunoissa. Kun valintaruutu on valittuna, profiili on kopioitava isäntätietokoneen tiettyyn kansioon, josta se voidaan jakaa useisiin tietokoneisiin. Kun etätietokone on vastaanottanut profiilin, profiili tulee automaattisesti käytettäväksi haun profiililuettelosta. Jos salasanasuojattua jaettua profiilia yritetään muokata, näyttöön tulee kehote antaa salasana.

Langattoman lähiverkon profiilien automaattinen tuominen toteutetaan tarkkailemalla kiintolevyn tuontikansiota uusien profiilien varalta. Profiilin automaattinen tuominen edellyttää sitä, että ohjatussa profiilitoiminnossa valittiin Ota automaattinen tuonti käyttöön -valintaruutu. Jos profiililuettelossa on jo samanniminen profiili, näyttöön tulee valintaikkuna, jossa voidaan joko peruuttaa tuominen tai hyväksyä se, jolloin aikaisemmin luotu profiili korvataan. Kaikki tuodut profiilit sijoitetaan profiililuettelon loppuun. Profiilitiedosto poistetaan välittömästi tuonnin jälkeen siitä riippumatta, onnistuiko tuonti vai ei.

Vaihe 1: Ota automaattinen tuonti käyttöön -profiilin vieminen profiililuettelosta:

1. Valitse muokattava profiili Verkot-sivun profiililuettelosta ja valitse Muokkaa-painike tai luo uusi profiili ohjatun profiilitoiminnon avulla valitsemalla Lisää-painike.
2. Valitse Yleiset-sivun Ota automaattinen tuonti käyttöön -valintaruutu.
3. Tallenna asetus valitsemalla OK (profiilin muokkaaminen) tai Valmis (profiilin lisääminen).

Vaihe 2: Vie profiililuettelon profiili tietokoneessa olevaan kansioon.

4. Valitse Yleiset-sivun Verkot-välilehti.

5. Valitse Lisäasetukset
   -painike.

6. Valitse vietävä profiili profiilinvientiluettelosta.

7. Valitse Selaa-painike ja valitse sitten kansio, johon profiilit tallennetaan. Palaa edelliseen valintaikkunaan valitsemalla OK.

8. Aloita profiilin vieminen valitsemalla Vie-painike.

9. Palaa Verkot-valintaikkunaan valitsemalla kaksi kertaa OK-painike.

10. Sulje Intel(R) PROSet langattomille sovittimille -ohjelma valitsemalla OK.

Vaihe 3: Kopioi (älä siirrä sitä vetämällä ja pudottamalla) vientiprofiili omasta kansiostaan (katso vaihe 7) kansioon Program Files\Intel\PROSetWireless\PROSet\Import. Profiili on nyt valmis jaettavaksi muihin tietokoneisiin. Kun etätietokone on vastaanottanut profiilin, profiili tulee automaattisesti käytettäväksi profiililuettelosta.

## Aikaisemmin luodun profiilin muokkaaminen

Aikaisemmin luodun profiilin muokkaaminen:

1. Valitse Yleiset-sivun Verkot-välilehti.
2. Valitse muokattava profiili profiililuettelosta.
3. Valitse Muokkaa-painike. Näyttöön tulee Yleiset-sivu.
4. Napsauta Yleiset-, Suojaus- ja Salasana-välilehtiä ja tee tarvittavat muutokset verkkoprofiiliasetuksiin:
5. Tallenna kaikki asetukset ja palaa Verkot-välilehdelle valitsemalla millä tahansa sivulla OK.
6. Valitse profiililuettelosta uuden profiilin nimi. Sijoita ylä- ja alanuolen avulla uusi profiili sen prioriteettia vastaavaan kohtaan profiililuettelossa.
7. Määritä verkkoyhteyden ensisijaisuusasetukset valitsemalla Lisäasetukset-painike.
8. Muodosta yhteys verkkoon valitsemalla Yhdistä-painike.
9. Sulje Intel(R) PROSet langattomille sovittimille -ohjelma valitsemalla OK.

## Profiilin poistaminen

Profiilin poistaminen:

1. Valitse Yleiset-sivun Verkot-välilehti.
2. Valitse poistettava profiili profiililuettelosta.
3. Valitse Poista-painike.
4. Poista profiili pysyvästi valitsemalla Kyllä.

| HUOMAUTUS: Profiililuettelosta ei voi poistaa kaikkia profiileja. Luettelossa pitää aina olla vähintään yksi profiili.

## Verkkoyhteyden muodostaminen käyttämättä profiilia

Verkkoyhteyden muodostaminen käyttämättä profiilia:

1. Valitse Yleiset-sivun Verkot-välilehti.
2. Valitse Haku-painike.
3. Valitse verkkoprofiili nimeltä <ei profiilia> ja valitse Yhdistä-painike.
4. Valitse Ei, muodostetaan yhteys suoraan luomatta profiilia -vaihtoehto. Ota huomioon, että voit luoda profiilin myöhempää käyttöä varten valitsemalla Kyllä, luodaan profiili tätä verkkoa varten -vaihtoehdon.
5. Muodosta yhteys valitsemalla OK.

## Verkkoyhteyden muodostaminen, jos tyhjä SSID näkyy

Jos langaton sovitin vastaanottaa tyhjän verkkonimen (SSID) salaiselta tukiasemalta, sekä tyhjä SSID että <ei profiilia> näkyy käytettävissä olevien verkkojen luettelossa. Salaiseen tukiasemaan liittyminen edellyttää ensin uuden profiilin luomista ennen yhteyden muodostamista. Yhteyden muodostamisen jälkeen sekä tyhjä SSID että liitetty SSID voidaan nähdä käytettävissä olevien verkkojen luettelossa.

Yhteyden muodostaminen tukiasemaan, joka lähettää tyhjän verkkonimen (SSID) käytettävissä olevien verkkojen luettelossa:

1. Valitse Yleiset-sivun Verkot-välilehti.
2. Valitse Haku-painike.
3. Valitse verkkonimi, jonka SSID on tyhjä ja <ei profiilia> käytettävissä olevien verkkojen luettelosta.
4. Valitse Yhdistä-painike.
5. Ohjatun profiilitoiminnon valintaikkuna tulee esiin. Kirjoita profiilinimi ja verkkonimi (SSID) ja suojausasetukset, jos ne vaaditaan. Tallenna profiiliasetukset ja palaa Verkot-välilehdelle valitsemalla Seuraava.
6. Valitse Seuraava.
7. Valitse Valmis.
8. Valitse uusi profiili profiililuettelosta ja valitse sitten Yhdistä.

## Profiilin lataaminen tehtäväpalkin ilmaisinalueesta

Profiilin lataaminen tehtäväpalkin ilmaisinalueesta:

1. Napsauta hiiren kakkospainikkeella tehtäväpalkin ilmaisinalueen Intel(R) PROSet langattomille sovittimille -kuvaketta.
2. Valitse Intel PRO/Wireless 2200BG -sovitin.
3. Valitse Valitse profiili -painike ja valitse sitten käynnistettävä profiili.

Takaisin Sisältö-sivulle

Lue myös Rajoitukset ja vastuuvapautuslausekkeet.