Takaisin Sisältö-sivulle

# Vianmääritys: Intel(R) PRO/Wireless 2200BG -käyttöopas

Vianmääritys

- Lähiverkkoapuohjelman ristiriitasanoma
- Profiilin käyttö väärällä WEP-salausavaimella
- Asennusongelmat
- Käyttäjien yhteys langattomaan verkkoon katkeaa
- Toiminta-alue pienenee, kun tiedonsiirtonopeutta lisätään
- Signaali ei kulje ohuen seinän läpi
- Signaalin voimakkuus heikkenee, kun lähistöllä käytetään matkapuhelinta
- Toiminta-alue on liian pieni
- Loistelamput aiheuttavat häiriöitä
- Toiminta-aluetta halutaan pienentää
- Langattomien verkkojen käytön estäminen rakennuksen ulkopuolelta
- Verkkoyhteyden muodostamiseen liittyvät ongelmat
- Sovittimen tilastotietojen tarkasteleminen
- Ennen yhteydenottoa asiakastukeen

### Lähiverkkoapuohjelman ristiriitasanoma

Kuvaruutuun tulee sanomaikkuna "Toinen langaton verkkosovellus on yhteydessä langattoman Intel® PRO -verkkosovittimen kanssa. Näyttöön tulee Ristiriitojen välttämiseksi Intel® PROSet langattomille sovittimille -ohjelma on tilapäisesti poistanut profiilinhallintatoiminnot käytöstä -sanoma. Lisätietoja on kohdassa Intel® PROSet langattomille sovittimille -ohjelman määrittäminen hallitsemaan langattomia yhteyksiä.

### Profiilin käyttö väärällä WEP-salausavaimella

Kun yhteys on muodostettu tukiasemaan käyttäen profiilia väärällä WEP-salausavaimella, tehtäväpalkin kuvake ja Yleiset-sivu osoittavat molemmat hyvää signaalin vahvuutta ja että olet liittynyt tukiasemaan. Kun kuitenkin yrität lähettää dataa tukiasemaan käyttäen tätä profiilia, todennusta ei voida suorittaa IP-osoitteen hakemiseksi tukiasemasta datan siirtoa varten, koska WEP-salausavain on väärä.

Tutki seuraavia WEP-salauksen ja laillisuustarkistuksen asetuksia.

Avoin laillisuustarkistus väärällä 64- tai 128-bittisellä WEP-salausavaimella:

- Väärällä WEP-salausavaimella käytetty profiili sallii langattoman sovittimen liittyä tukiasemaan.
- Ei datan siirtoa

Avoin laillisuustarkistus ilman WEP-salausta:

- Sallii liittymisen tukiasemaan
- Datan siirto sallittu

Jaettu laillisuustarkistus:

- Liitettynä tukiasemaan sallii aina datan siirron.

### Asennusongelmat

Windows ei tunnista langatonta sovitinta:

1. Irrota sovitin ja asenna se uudelleen.
2. Poista sovittimen ohjainten asennus ja asenna ne uudelleen.

### Käyttäjien yhteys langattomaan verkkoon katkeaa

Mahdollisia syitä ja ratkaisuja:

- Selvitä, onko henkilö tai työryhmä vaihtanut paikkaa ja onko tilat järjestetty uudelleen.
- Suorituskykyä voi heikentää se, että useat käyttäjät ovat liian lähellä toisiaan. Neuvo käyttäjiä siirtymään hieman kauemmaksi toisistaan, jotta vastaanottimet eivät ylikuormittuisi.
- Suuria metallipintoja käsittävät jakeluautot voivat heikentää järjestelmän suorituskykyä heijastamalla haitallisia signaaleja takaisin rakennukseen. Jos järjestelmä on asennettu lastauslaiturin käsittävälle alueelle, tarkista, liittyykö ongelma kuorma-autojen saapumiseen.
- Henkilökohtaiset laitteet voivat aiheuttaa häiriöitä verkkoon. Langattomat kaiuttimet, langattomat kuulokkeet, toiset Bluetooth-laitteet ja vastaavat järjestelmät voivat aiheuttaa harvinaisia ja hankalasti selvitettäviä ongelmia. Toiset järjestelmät eivät täytä langattomia laitteita koskevia vaatimuksia. Kytke epäilyttävät laitteet pois päältä ja poista ne verkon toiminta-alueelta.
- Jos mahdollista, poista uuden ohjelmiston asennus ja asenna se uudelleen. Ristiriidat muiden läsnä olevien ohjelmistojen kanssa voivat aina olla mahdollisia, eivätkä ne välttämättä johdu viimeksi lisätystä ohjelmasta. Joskus aloittaminen uudelleen korjaa ongelman.
- Vaihtele laitteita keskenään. Siirtyykö ongelma laitteiden mukana vai esiintykö se ainoastaan tietyssä paikassa? Jos ongelma siirtyy laitteen mukana, laite voi ehkä olla viallinen tai sen asetukset voi olla määritetty väärin. Jos ongelma esiintyy yhä samassa paikassa, yritä selvittää, miten se poikkeaa muista tiloista.

### Toiminta-alue pienenee, kun tiedonsiirtonopeutta lisätään

Tämä on normaalia. Toiminta-alue on käänteisesti verrannollinen tiedonsiirtonopeuteen: mitä suurempi tiedonsiirtonopeus, sitä pienempi toiminta-alue. Tämä liittyy käytettävään modulointitekniikkaan. Erittäin suuret tiedonsiirtonopeudet vaativat äärimmäisen mutkikkaita signaalin aaltomuotoja, minkä takia pienetkin häiriöt voivat aiheuttaa datavirheitä. Pienemmät tiedonsiirtonopeudet ovat vikasietoisempia, minkä seurauksena kohina, häiriöt, särö ja kaikuminen ei välttämättä vaikuta niihin.

### Signaali ei kulje ohuen seinän läpi

Fyysinen ympäristö vaikuttaa voimakkaasti toiminta-alueeseen. Toiminta-aluearviot ovat melko täsmällisiä silloin, kun laitteiden välillä on näköyhteys, antennit on sijoitettu korkealle ja antennit on kalibroitu. Näin ei kuitenkaan ole tyypillisessä toimistorakennuksessa, jossa seinät voivat olla kevyitä väliseiniä (jotka mikroaallot läpäisevät helposti) tai raudoitettuja betoniseiniä.. Useimmissa tiloissa tilanne on näiden ääripäiden välillä, ja niissä on paljon erilaisia pintoja. Seinän sisus ei näy päälle päin, eikä toiminta-aluetta voi ennustaa tarkasti. Ilmoitettu toiminta-alue vastaa tyypillistä, keskimääräistä tai tavallista tilannetta. Tämä lukema ei siis ole täsmällinen nimellisarvo.

### Signaalin voimakkuus heikkenee, kun lähistöllä käytetään matkapuhelinta

Myös elektroniset laitteen vaikuttavat toiminta-alueeseen. Jos lähistöllä käytetään laitteita, jotka voivat aiheuttaa häiriöitä, lähetin-vastaanottimen toiminta-alue voi vaihdella huomattavasti ja se voi muuttua yhtäkkiä muiden laitteiden aktivoimisen mukaan. Tämä koskee erityisesti 802.11b-järjestelmiä, joissa käytetään samoja taajuuksia kuin mikroaaltouuneissa, langattomissa puhelimissa, langattomissa kaiuttimissa, elektronisissa leluissa ja vastaavissa laitteissa. Yritä pitää muut lähettimet ja muut sähköhäiriöiden lähteet, kuten suuret moottorit ja hitsauslaitteet, poissa verkon toiminta-alueelta.

### Toiminta-alue on liian pieni

Suorita testit uudelleen myöhään illalla tai viikonloppuna, jolloin häiriöitä on vähemmän. Koska toiset käyttäjät pitävät verkkojaan jatkuvasti päällä, tämä testi ei ole täysin luotettava. Kokeile kuitenkin useita kanavia. Toiminta-alueen ongelman voi ehkä johtua lähistöllä olevasta käyttäjästä, jonka järjestelmä käyttää nykyistä testikanavaa.

### Loistelamput aiheuttavat häiriöitä

Jos tukiasema asennetaan lähelle loistelamppua, lampun valo vaikuttaa tasaiselta, mutta sen sisällä tapahtuu ionisoitumista 120 kertaa sekunnissa. Tämä voi moduloida tulevan signaalin ja aiheuttaa vastaanottohäiriöitä.

### Toiminta-aluetta halutaan pienentää

Liian suuri toiminta-alue ei välttämättä ole hyvä asia. Voisi vaikuttaa järkevältä saada aikaan mahdollisimman suuri toiminta-alue, mutta toiminta-alueen suurentuminen lisää häiriöiden mahdollisuutta, koska laite havaitsee järjestelmän muiden laitteiden lisäksi myös muiden yritysten järjestelmiä. Jos järjestelmä on laaja, voi olla mahdollista poistaa käytöstä samaa kanavaa käyttäviä tukiasemia. Verkon toiminta hidastuu, jos etäyksikkö havaitsee kaksi tukiasemaa tai useampia tukiasemia.

### Langattomien verkkojen käytön estäminen rakennuksen ulkopuolelta

Liian suureen lähetysalueeseen liittyy erityinen ongelma. Esimerkiksi tukiaseman sijoittaminen toiseen kerrokseen kadunpuoleisen ikkunan lähelle mahdollistaa pääsyn järjestelmään ja sen kaikkien verkkolähetysten käytön kadulta. Ratkaisuja tähän ongelmaan käsitellään jäljempänä.

### Verkkoyhteyden muodostamiseen liittyvät ongelmat

Jos yhteyden muodostaminen langattomaan verkkoon ei onnistu, kokeile seuraavia ratkaisuehdotuksia:

Tarkista verkkoasetukset

1. Tarkista Yleiset-sivulta, että Verkon nimi (SSID) -asetus ja toimintatila-asetus ovat oikein. Jos kannettava tietokone on määritetty käyttämään Ad Hoc -verkkoa, tarkista, että kanava on määritetty oikein.
2. Voit muuttaa näitä asetuksia Verkot-välilehden kautta.
3. Valitse käytettävä profiili.
4. Valitse Muokkaa-painike ja tee muutokset.

Tarkista suojausasetukset

1. Tarkista Yleiset-sivulta, että suojausasetukset on määritetty oikein.
2. Voit muuttaa suojausasetuksia Verkot-välilehden kautta.
3. Valitse käytettävä profiili.
4. Valitse Muokkaa-painike.
5. Valitse Suojaus-välilehti. Varmista, että WEP-salausasetukset on määritetty oikein.

### Sovittimen tilastotietojen tarkasteleminen

#### Sovittimen tilastotiedot

Jos sovitin viestii tukiaseman kanssa (perusrakennetila) tai muiden tietokoneiden
kanssa vertaistilassa, voit tuoda näyttöön nykyiset tiedot sovittimen lähetys- ja vastaanottotoiminnan tehokkuudesta valitsemalla Vianmääritys-välilehdeltä Tilastotiedot-painikkeen.

### Ennen yhteydenottoa asiakastukeen

Selvitä vastaukset seuraaviin kysymyksiin ja merkitse ne muistiin, ennen kuin soitat tekniseen tukeen:

- Katso sovittimen yhteyden tiedot Yleiset-välilehdeltä. Tarkista, että se on liitetty tukiasemaan ja tarkista signaalin laatu sekä voimakkuus.
- Valitse Yleiset-sivun Tietoja-painike ja tarkista ohjelmiston, laitteiston ja mahdollisen muun lähiverkko-ohjelmiston versio.
- Kuinka monta etäyksikköä on yhteydessä kuhunkin tukiasemaan?
- Mitä kanavia käytetään ja miten ne on jaettu fyysisesti?
- Kuinka paljon eri tukiasemien toiminta-alueet peittävät toisiaan?
- Kuinka korkealle lattiasta tukiasemat on asennettu?
- Mitkä muut elektroniset laitteet käyttävät samaa taajuutta?
- Mistä materiaalista seinät ja lattiat on valmistettu?

Takaisin Sisältö-sivulle

Lue myös Rajoitukset ja vastuuvapautuslausekkeet.