Tilbake til Innhold-siden

# Installasjon av programvare: Brukerhåndbok for Intel(R) PRO/Wireless 2200BG

# Installasjon av programvare

## Installere drivere og Intel(R) PROSet for Wireless-programvare

Se i instruksjonene for operativsystemet:

- Windows 2000
- Windows XP

# Installasjon på Windows* 2000

### Innledende merknader

Installasjonsinstruksjonene i dette avsnittet er basert på følgende antakelser:

- Maskinvaren for trådløskortet er allerede installert på datamaskinen i henhold til instruksjonene fra produsenten av datamaskinen.
- Datamaskinen er ikke slått på etter at maskinvareinstallasjonen ble fullført.
- Det er ikke installert noe annet trådløst LAN-kort på datamaskinen.

Hvis du vil installere driveren før maskinvaren, bruker du Start > Kjør og blar deg frem til filen SetupWLD.exe i banen PROW2200\WIN2K på CD-ROM-en fra Intel. Når du har kjørt SetupWLD.exe, slår du av datamaskinen og installerer maskinvaren. Når datamaskinen startes på nytt, installeres driveren automatisk.

Når du har lastet inn operativsystemet Windows 2000, må du logge inn med administrative rettigheter. Hvis du logger på Windows 2000 uten administrative rettigheter, kan du få problemer under installasjonen.

Under den første installasjonen og konfigurasjonen av kortet kan det ta opptil to minutter før kortinnstillingene bekreftes.

### Installasjon av driver

Når du skal installere driverprogramvare i Windows* 2000, følger du disse trinnene:

1. Start datamaskinen der maskinvaren for trådløskortet nettopp ble installert.
2. Logg på med administrative rettigheter når du blir bedt om det i Windows 2000.
3. Vent til Windows finner den nylig installerte maskinvaren og viser dialogboksen Veiviseren Oppdaget ny maskinvare. Hvis Windows ikke finner den nye maskinvaren, ser du Feilsøking.
4. Sett CD-ROM-en fra Intel inn i CD-ROM-stasjonen. Hvis menyskjermen Intel(R) PRO-nettverkstilkobling vises, lar du den være åpen og klikker dialogboksen Veiviseren Oppdaget ny maskinvare for å gjøre den til det aktive vinduet.
5. På skjermen Installer drivere for maskinvareenheter kontrollerer du at det er merket av for Søk etter passende driver til enheten (anbefales) og klikker Neste.
6. Når dialogboksen for søk etter driverfiler vises, kontrollerer du at det er merket av for CD-ROM-stasjoner og klikker Neste.
7. Når dialogboksen med resultater for søk etter driverfiler vises og angir at driveren ble funnet, klikker du Neste.
8. På skjermen Nettverksnavn klikker du Neste for å godta standard nettverksnavn (SSID), eller du skriver inn en bestemt SSID for nettverket, og deretter klikker du Neste.
9. På skjermen Datakryptering klikker du Neste for å godta standard krypteringsinnstilling Ingen, eller du skriver inn bestemte krypteringsinnstillinger for nettverket, og deretter klikker du Neste.
10. På skjermen Veiviseren Oppdaget ny maskinvare klikker du Fullfør. Gå videre til installasjonen av Intel(R) PROSet for Wireless.

### Installasjon av Intel(R) PROSet for Wireless (obligatorisk)

Fortsett med følgende trinn for å installere verktøyet for trådløskonfigurasjon for Intel(R) PROSet for Wireless (obligatorisk):

Enkelte versjoner av dette produktet støtter ikke menyskjermen Intel(R) PRO-nettverkstilkoblinger for installasjon av verktøyprogramvaren. Hvis menyskjermen Intel(R) PRO-nettverkstilkoblinger ikke vises, eller hvis den ikke har noe menyelement for trådløse LAN-kort, kan du starte Intel(R) PROSet for Wireless-installasjonsprogrammet manuelt ved hjelp av Start > Kjør og bla deg frem til filen iSetup.exe i banen APPS/PROSET/WINXPt32 på CD-ROM-en fra Intel som ble levert med produktet. Hopp over trinnene 11 og 12 nedenfor, og fortsett med Trinn 13.

11. På skjermen Intel(R) PRO-nettverkstilkoblinger klikker du Trådløsbaserte LAN-kort.
    Det kan være denne skjermen ble åpnet i trinn 4 ovenfor. Hvis skjermen ikke vises når du lukker dialogboksen Veiviseren Oppdaget ny maskinvare, viser du den ved å fjerne og sette inn CD-ROM-en fra Intel på nytt, eller ved å kjøre autorun.exe fra CD-ROM-en.

12. På menyskjermen Intel PRO-/trådløst LAN-kort klikker du Installer programvare.
13. På skjermen Velkommen til InstallShield-veiviseren for Intel(R) PROSet for Wireless klikker du Neste.
14. På skjermen Lisensavtale leser du først avtalen før du velger Jeg godtar vilkårene i lisensavtalen og klikker Neste.
15. På skjermen Installasjonstype kontrollerer du at det er merket av for Vanlig, og deretter klikker du Neste. Dette er den anbefalte innstillingen for førstegangsinstallasjon.
16. På skjermen Klar til å installere programmet klikker du Installer.
17. Når programvaren er installert på datamaskinen, klikker du Fullfør. Klikk Avslutt for å lukke skjermen Intel(R) PRO-nettverkstilkoblinger.
18. Hvis du vil starte Intel(R) PROSet for Wireless , dobbeltklikker du Intel(R) PROSet for Wireless-ikonet i systemstatusfeltet eller følger banen Start > Programmer > Intel Network Adapters > Intel(R) PROSet. Hvis du vil vite mer om programmet, trykker du F1 eller klikker Hjelp mens programmet er åpent.

Under den første installasjonen og konfigurasjonen av kortet kan det ta opptil to minutter før kortinnstillingene bekreftes.

Avinstallere Intel(R) PROSet for Wireless

Etter at du har avinstallert Intel(R) PROSet for Wireless ved hjelp av "funksjonen "legg til/fjern" i Windows, må du starte datamaskinen på nytt. Eventuelle gjeldende forbindelser forblir aktiverte (profilen er aktivert) inntil datamaskinen starter på nytt.

# Installasjon på Windows* XP

### Innledende merknader

Installasjonsinstruksjonene i dette avsnittet er basert på følgende antakelser:

- Maskinvaren for trådløskortet er allerede installert på datamaskinen i henhold til instruksjonene fra produsenten av datamaskinen.
- Datamaskinen er ikke slått på etter at maskinvareinstallasjonen ble fullført.
- Det er ikke installert noe annet trådløst LAN-kort på datamaskinen.

Hvis du vil installere driveren før maskinvaren, bruker du Start > Kjør og blar deg frem til filen SetupWLD.exe i banen ROW2200\WINXP på CD-ROM-en fra Intel. Når du har kjørt SetupWLD.exe, slår du av datamaskinen og installerer maskinvaren. Når datamaskinen startes på nytt, installeres driveren automatisk.

Før du fortsetter, må du kontrollere at du har administrative rettigheter på Windows XP. Hvis du logger på Windows XP uten administrative rettigheter, kan du få problemer under installasjonen.

Du kan bruke Intel(R) PROSet for Wireless-verktøyet eller funksjonen for trådløs konfigurasjon i Windows XP til å konfigurere innstillinger for trådløst nettverk. Instruksjonene nedenfor inneholder trinn for installasjon av Intel(R) PROSet for Wireless-verktøyet og for å slå av funksjonene for Windows XP-konfigurasjon. Hvis du ikke deaktiverer Windows XP-funksjonen, kan du ikke bruke Intel(R) PROSet for Wireless til å konfigurere innstillinger for trådløst nettverk. Hvis du vil ha informasjon om hvordan du bruker Windows XP-funksjonen, kan du se i dokumentasjonen for Windows XP.

### Installasjon av driver

Når du vil installere drivere på Windows* XP, følger du disse trinnene:

1. Start datamaskinen der maskinvaren for trådløskortet nettopp ble installert.
2. Logg på med administrative rettigheter hvis du blir bedt om det i Windows XP.
3. Vent til Windows finner den nylig installerte maskinvaren og viser dialogboksen Veiviseren Oppdaget ny maskinvare. Kontroller at det er merket av for Installer programvaren automatisk (anbefales). Hvis Windows ikke finner den nye maskinvaren, ser du Feilsøking.
4. Sett CD-ROM-en fra Intel inn i CD-ROM-stasjonen. Veiviseren Oppdaget ny maskinvare søker etter riktige driverfiler og kopierer dem til harddisken.
5. På skjermen Nettverksnavn klikker du Neste for å godta standard nettverksnavn (SSID), eller du skriver inn en bestemt SSID for nettverket, og deretter klikker du Neste.
6. På skjermen Datakryptering klikker du Neste for å godta standard krypteringsinnstilling Ingen, eller du skriver inn bestemte krypteringsinnstillinger for nettverket, og deretter klikker du Neste.
7. På skjermen Veiviseren Oppdaget ny maskinvare klikker du Fullfør. Gå videre til deaktiveringen av Windows XP-funksjonen for trådløs konfigurasjon.

### Deaktivere trådløskonfigurasjon i Windows XP (obligatorisk)

Hvis du vil deaktivere Windows XP-funksjonen for trådløskonfigurasjon slik at du kan bruke Intel(R) PROSet for Wireless for trådløskonfigurasjon, går du frem slik:

Instruksjonene er skrevet for bruk med visningen av startmenyen og kontrollpanelkategorier i Windows XP, ikke den "klassiske" visningen av startmenyen eller kontrollpanelet.

8. Klikk Start og Kontrollpanel.
9. På skjermen Velg en kategori velger du Nettverks- og Internett-tilkoblinger, deretter klikker du Nettverkstilkoblinger under eller velg et Kontrollpanel-ikon.
10. I vinduet Nettverkstilkoblinger høyreklikker du den trådløse nettverkstilkoblingen du bruker, og velger Egenskaper.
11. Velg kategorien Trådløse nettverk.
12. Klikk for å tømme (fjerne merket for) avmerkingsboksen Bruk Windows til å konfigurere innstillinger for det trådløse nettverket,og klikk deretter OK i kategorien Trådløse nettverk. Ikke klikk noen andre kategorier. Gå videre til installasjonen av Intel(R) PROSet for Wireless.

### Installasjon av Intel(R) PROSet for Wireless (obligatorisk)

Fortsett med følgende trinn for å installere verktøyet for trådløskonfigurasjon for Intel(R) PROSet for Wireless (obligatorisk):

Enkelte versjoner av dette produktet støtter ikke menyskjermen Intel(R) PRO-nettverkstilkoblinger for installasjon av verktøyprogramvaren. Hvis menyskjermen Intel(R) PRO-nettverkstilkoblinger ikke vises, eller hvis den ikke har noe menyelement for trådløse LAN-kort, kan du starte Intel(R) PROSet for Wireless-installasjonsprogrammet manuelt ved hjelp av Start > Kjør og bla deg frem til filen iSetup.exe i banen APPS/PROSET/WINXP32 på CD-ROM-en fra Intel som ble levert med produktet. Hopp over trinnene 13 og 14 nedenfor, og fortsett med Trinn 15.

13. Vis skjermen Intel(R) PRO-nettverkstilkoblinger ved å fjerne og sette inn CD-ROM-en fra Intel på nytt, eller ved å kjøre autorun.exe fra CD-ROM-en. Klikk Trådløse LAN-kort.
14. På menyskjermen Intel PRO-/trådløst LAN-kort klikker du Installer programvare.
15. På skjermen Velkommen til InstallShield-veiviseren for Intel(R) PROSet for Wireless klikker du Neste.
16. På skjermen Lisensavtale leser du først avtalen før du velger Jeg godtar vilkårene i lisensavtalen og klikker Neste.
17. På skjermen Installasjonstype merker du av for Vanlig, og deretter klikker du Neste. Dette er den anbefalte innstillingen for førstegangsinstallasjon.
18. På skjermen Klar til å installere programmet klikker du Installer.
19. Når programvaren er installert på datamaskinen, klikker du Fullfør. Klikk Avslutt for å lukke skjermen Intel(R) PRO-nettverkstilkoblinger.
20. Hvis du vil starte Intel(R) PROSet for Wireless , dobbeltklikker du Intel(R) PROSet for Wireless-ikonet i systemstatusfeltet eller følger banen Start > Programmer > Intel Network Adapters > Intel(R) PROSet. Hvis du vil vite mer om programmet, trykker du F1 eller klikker Hjelp mens programmet er åpent.

Avinstallere Intel(R) PROSet for Wireless

Etter at du har avinstallert Intel(R) PROSet for Wireless ved hjelp av "funksjonen "legg til/fjern" i Windows, må du starte datamaskinen på nytt. Eventuelle gjeldende forbindelser forblir aktiverte (profilen er aktivert) inntil datamaskinen starter på nytt.

Tilbake til Innhold-siden

Les alle begrensninger og ansvarsfraskrivelser.