Tilbage til indholdsfortegnelsen

# Oversigt over trådløst LAN: Intel(R) PRO/Wireless 2200BG - Brugervejledning

Om trådløs LAN-teknologi

- Vælge et WLAN
- Konfigurere et WLAN
- Identificere et WLAN
- Opmåling til placering af dit WLAN
- Faktorer, som påvirker rækkevidden

Et trådløst netværk forbinder computere uden brug af netværkskabler. Computere anvender radiokommunikation til at sende data til hinanden. Du kan kommunikere direkte med andre trådløse computere eller oprette forbindelse til et eksisterende netværk via et trådløst adgangspunkt. Når du opsætter din trådløse adapter, vælger du funktionsmåden for den type trådløst netværk, du ønsker. Du kan bruge din trådløse adapter til at oprette forbindelse til tilsvarende trådløse enheder, som overholder standarden 802.11 for trådløse netværk.

### Valg af et trådløst LAN

Trådløse LAN'er kan fungere med eller uden adgangspunkter, afhængigt af antallet af brugere på netværket. Infrastrukturfunktionen anvender adgangspunkter for at trådløse computere kan sende og modtage oplysninger. Trådløse computere transmitterer til adgangspunktet, adgangspunktet modtager oplysningerne og videresender dem til andre computere. Adgangspunktet kan også have forbindelse til et kabelført netværk eller til Internettet. Flere adgangspunkter kan arbejde sammen for at give dækning over et stort område.

Peer-to-Peer-funktion, kaldes også Ad Hoc-funktion, fungerer uden adgangspunkter og gør det muligt for trådløse computere at sende oplysninger direkte til andre trådløse computere. Ad hoc-tilstand understøttes kun af 802.11b- og 802.11g-netværk. Du kan bruge Peer-to-Peer-funktionen til at oprette netværk af computere i hjemmet eller i det mindre kontor eller til opsætning af et midlertidigt trådløst netværk til et møde.

### Konfigurere et trådløst LAN

Der er tre grundlæggende komponenter, der skal konfigureres til et 802.11 trådløst LAN, så det kører korrekt:

- Netværksnavn: Et trådløst netværk anvender et entydigt Netværksnavn til at identificere netværket. Dette navn kaldes en SSID (Service Set Identifier). Når du opsætter den trådløse adapter, skal du angive SSID. Hvis du vil oprette forbindelse til et eksisterende netværk, skal du bruge navnet på dette netværk. Hvis du opretter dit eget netværk, kan du opfinde dit eget navn og bruge det på hver computer. Navnet kan være op til 32 tegn langt og indeholde bogstaver og tal.
- Profiler: Når du opsætter din computer til at have adgang til et trådløst netværk, opretter den trådløse manager en profil for de trådløse indstillinger, som du angiver. Hvis du vil oprette forbindelse til et andet netværk, kan du scanne for eksisterende netværk og oprette en midlertidig forbindelse eller oprette en ny profil for dette netværk. Når du opretter profiler, opretter din computer automatisk forbindelse, når du skifter lokationer.
- Sikkerhed: 802.11 trådløse netværk anvender kryptering som hjælp til at beskytte dine data. Den tilsvarende fortrolighed på kabelførte netværk WEP (Wired equivalent privacy) anvender 64-bit eller 128-bit fælles krypteringsnøgle til at kode data. Før en computer transmitterer data, koder den data ved hjælp af den hemmelige krypteringsnøgle. Den modtagende computer anvender den samme nøgle til dekodning af data. Hvis du opretter forbindelse til et eksisterende netværk, skal du bruge den krypteringsnøgle, som administratoren af det trådløse netværk har udleveret. Hvis du opretter dit eget netværk, kan du opfinde din egen nøgle og bruge den på hver computer.
  - Wi-Fi-beskyttet adgang (WPA) er en sikkerhedsforbedring, der forøger databeskyttelsesniveauet og adgangskontrollen til et WLAN betydeligt. WPA-tilstanden fastholder 802.1x-godkendelse og nøgleudveksling for at forstærke datakryptering. WPA bruger den midlertidige nøgleintegritetsprotokol (TKIP). TKIP indeholder vigtige datakrypteringsforbedringer, der inkluderer en pr. pakke-nøgleblandingsfunktion, en meddelelsesintegritetskontrol (MIC) kaldet "Michael", en udvidet initialiseringsvektor (IV) med sekvenseringsregler og også en mekanisme til omskrivning af nøglen. Ved brug af diise forbedringer beskytter TKIP i mod WEPs kendte svagheder.
  - Cisco Client Extention (CCX) er en server- og klient 802.1x-godkendelse via en brugerangivet adgangskode. Når et trådløst adgangspunkt kommunikerer med en Cisco LEAP-aktiveret RADIUS (Cisco Secure Access Control Server (ACS) server), indeholder Cisco LEAP adgangskontrol via fælles godkendelse mellem klientens trådløse adaptere og de trådløse netværk og indeholder dynamiske, individuelle brugerkrypteringsnøgler til hjælp til beskyttelse af det private i transmitterede data.

### Identificere et trådløst netværk

Afhængigt af størrelsen og komponenterne på et trådløst LAN er der mange måder at identificere et trådløst LAN:

- SSID (Service Set Identifier): Identificerer et trådløst netværk. Alle trådløse enheder på netværket skal anvende den samme SSID.
- ESSID (Extended Service Set Identifier): Et særligt tilfælde af SSID bruges til at identificere et trådløst netværk, der omfatter adgangspunkter.
- IBSSID (Independent Basic Service Set Identifier): Et specialtilfælde af SSID, som anvendes til at identificere et trådløst netværk af computere, der kommunikerer direkte med hinanden uden brug af et adgangspunkt.
- BSSID (Basic Service Set Identifier): En entydig identifikator for hver trådløs enhed. BSSID er Ethernet MAC-adressen for enheden.
- Rundsendelses-SSID: Et adgangspunkt kan svare computere ved at sende probe-pakker med Broadcast SSID'en. Hvis denne funktion er aktiveret for adgangspunktet, kan enhver trådløs bruger blive tilknyttet adgangspunktet ved at anvende en tom (null) SSID.

### Opmåling til placering af dit trådløse LAN

Gennemførelse af en opmåling for dit trådløse LAN er det mest kritiske trin i opsætningen af et trådløst netværk. Den reducerer i høj grad omfanget af den fejlfinding, du skal udføre, når du først har opsat det trådløse LAN og er klar til at teste forbindelsen. Til udførelse af en opmåling har du brug for følgende værktøjer:

- Et adgangspunkt (eller laptop-computer) er der sat op til at være sender. Den skal monteres tæt ved og i samme højde som den udpegede lokation af det trådløse LAN.
- En laptop vil være den mobile modtager. Den skal indeholde opmålingssoftwaren.
- Et område- eller bygningskort, der bliver brugt til at måle styrken af dine signaler.

Når du har de værktøjer, du skal bruge, er du klar til at overvåge bygningen indefra. Start opmålingssoftwaren på den mobile modtagecomputer, og bær den rundt i det ønskede trådløse LAN-område for at teste signalstyrken. Du skal sørge for at kontrollere signalstyrken for hvert ønsket placering af et adgangspunkt. Hvis du har problemer med opmåling af området, skal du sørge for, at transmitter-computeren ikke er placeret på en væg, som indeholder metal, f.eks. en ventilator skakt, der kan forstyrre udbredelsen af signalet. Flyt blot senderen, og test signalstyrken igen. Hvis det skal være muligt for brugerne at have problemfri dækning, når de bevæger sig fra adgangspunkt til adgangspunkt, skal alle adgangspunkterne overlappe hinanden. Der findes software, som problemfrit håndterer skiftende signalniveauer fra et adgangspunk til et andet.

Din bygnings konstruktion kan nogle gange hæmme mikrobølgesignalet, men ved at finde lokationen og årsagen til forstyrrelsen giver det dig mulighed for at finde ud af det bedste sted at placere dine adgangspunkter til optimal områdedækning. Mikrobølgesignaler bevæger sig i alle retninger, hvilket betyder, at ét adgangspunkt kan dække en bygning med flere etager. Imidlertid er rækkevidden stærkt afhængig af det materiale, der er brugt til konstruktion af gulvene - specielt metal. Når først signalstyrken er kraftig indeni bygningen, er du klar til at kontrollere styrken udenfor bygningen. Det gør du ved at tage den mobile modtager-laptop så langt ned ad gaden og rundt om bygningen, som du kan uden at miste særligt meget signalstyrke. Hvis det er muligt, skal du være opmærksom på den type netværk, der bruges af firmaer på etagerne oven over og neden under dig, så de kan fungere sammen. Med trådløse netværk er sikkerheden meget vigtig, og hvis du kommunikerer med personerne omkring dig, skal du vælge de rigtige kanaler og den bedste placering af adgangspunkterne.

### Faktorer, som påvirker rækkevidden

Selvom adgangspunkter kan transmittere signaler op til en afstand på 18 meter i et område med mange vægge eller helt op til 150 meter i et stort åbent område, påvirkes rækkevidden af følgende faktorer:

- Byggematerialer, f.eks. stål og murværk, kan afkorte radiosignalernes rækkevidde.
- Områdets fysiske indretning kan forstyrre signalerne og stoppe dem.
- Elektronisk støj fra mobiltelefoner, mikrobølgeovne eller andre højfrekvente enheder kan forstyrre signaltransmissionen.
- Rækkevidden er omvendt proportional med datahastigheden, så jo hurtigere signalerne sendes, jo kortere er rækkevidden.

Nøglen til at forsyne alle dine brugere med uforstyrret mobilforbindelse er at tage disse faktorer i betragtning ved opmåling af dit trådløse LAN. Anvendelse af flere adgangspunkter vil selvfølgelig reducere virkningen af disse faktorer, hvis der er mange adskillelsesvægge i hele området.

### Hvad er et Site Survey?

Et site survey er en dybdegående undersøgelse og analyse af et foreslået trådløst LAN. Formålet med det er at fastlægge det nødvendige antal adgangspunkter, de nødvendige typer antenner og den bedste placering af disse adgangspunkter og antenner. Selvom formålet med site survey’et er enkel, er metoderne til at nå målet det ikke. Nogle af trinnene involverer at tage målinger, men de fleste er om oplevelse, prøvelse og fejltagelser, og lidt gætteri i stedet for tal. Intel® anbefaler, at du foretager et site survey forud for installation af et trådløst LAN. Site surveys er specielt vigtige, når:

- Du installerer et nyt sted: Vurder placeringen af adgangspunkterne og antennerne overalt på stedet.
- Du ændrer et eksisterende sted: Når du ændrer eller udvider en eksisterende netværksstruktur, skal du evaluere placeringen af adgangspunkterne og antennerne igen. Hvis du har brug for en anden dækningsgrad i visse områder, skal du muligvis flytte, udskifte eller supplere adgangspunkterne og antennerne.
- Du ændrer stedet fysisk: Fysisk ændring kan introducere nye kilder til interfers, såsom motorer og metalstrukturer inden for adgangspunktets dækningsområde, selvom de steder, hvor adgangspunkterne er placeret, ikke direkte berøres.

## De enkelte elementer i et effektivt Site Survey

Et effektivt Site Survey kræver fire elementer. Hvis der ikke på forhånd afsættes passende tid, penge og energi til at udføre en korrekt opmåling, kan det resultere i større udgifter og tidsforbrug senere, når der opstår problemer, der kræver gentagne justeringer af den trådløse konfiguration. De tre elementer i et effektivt site survey er:

1. Undersøg de problemer ved brug af netværk, som det trådløse LAN skal løse.
   Hvor mange klienter har brug for en trådløs LAN-forbindelse? Hvilke områder kræver trådløs LAN-forbindelse? Hvor mange timer hver dag, er der behov for trådløs LAN-forbindelse? Hvilke lokationer kræver sandsynligvis den største datatrafik? Hvor er den fremtidige netværksudvidelse mest sandsynlig?
2. Undersøg tegninger af placeringen af det foreslåede trådløse LAN.
   En tegning viser både selve lokationen og placeringen af de objekter, såsom vægge, adskillelser og alt andet, der kan påvirke et trådløst LAN's ydelse. Undersøgelse af tegningen over stedet før den fysiske besigtigelse, hjælper med at identificere de områder, hvor det trådløse udstyr vil give god ydelse, og de områder, hvor dette ikke er tilfældet. Mange forhindringer er ikke umiddelbart synlige, og i nogle tilfælde kan det være, at et rum, der oprindeligt er opført til et bestemt formål, f.eks. et røntgenlaboratorium, er blevet omdannet til noget helt andet, som f.eks. et konferencerum. Tegningen kan også vise områder, som foreslås til fremtidig udvidelse af bygningen. Som forberedelse til det næste trin i site survey’et kan du markere mulige lokationer af trådløse enheder på tegningen og se på den markerede tegning under den fysiske besigtigelse.
3. Udfør en fysisk besigtigelse og lagergennemgang.
   Det primære formål med den fysiske besigtigelse er at dokumentere alle elementer eller materialer i nærheden af en foreslået lokation af en enhed, som kan interferere med modtagelse eller transmission og påvirke netværksydelsen. Dokumentér lagerbeholdninger, nuværende miljømæssige forhold og alle materialer, der kan interferere med det trådløse LAN.

Tilbage til indholdsfortegnelsen

Læs alle begrænsninger og ansvarsfraskrivelser.