Tilbage til indholdsfortegnelsen

# Tilslutning til et netværk: Intel(R) PRO/Wireless 2200BG - Brugervejledning

## Tilslutning til et netværk ved hjælp af Intel(R) PROSet for Wireless

- Aktivering af Intel(R) PROSet for Wireless til styring af dine trådløse forbindelser
- Sådan får du adgang til Avancerede indstillinger
- Avancerede systemindstillinger
- Intel(R) PROSet for Wireless Konfigurationsservice
- Scanning efter tilgængelige netværk
- Tilslutning til et netværk ved hjælp af et adgangspunkt
- Tilslutning til et Peer-to-Peer (Ad hoc)-netværk
- Sådan slår du radioen fra og til
- Deaktiver radioen fra Windows
- Visning af Adapters Avancerede Indstillinger i Windows
- Installation og Fjernelse af installationen af 802.1x adgangskodesynkroniseringsfunktion

## Aktivering af Intel(R) PROSet for Wireless til styring af dine trådløse forbindelser

Hvis du bruger Windows XP som din trådløse manager, viser følgende beskrivelse, hvordan du aktiverer Intel(R) PROSet for Wireless som din trådløse manager.

1. Fra skrivebordet klikker du på knappen Start > Kontrolpanel. Dobbeltklik på Netværksforbindelser højreklik på Trådløs netværksforbindelse, og klik derefter på Egenskaber.
2. Klik på fanen Trådløse netværk under egenskaberne for trådløse netværksforbindelser.
3. Verificer, at feltet Brug Windows til at konfigurere indstillingerne for det trådløse netværk er tom (ikke markeret).
4. Dobbeltklik på ikonet Intel(R) PROSet for Wireless i opgavebakken.
5. Hvis du tidligere har indstillet dine profiler, skal du klikke på fanen Netværk. Profillisten skal vise tilgængelige netværk for tilslutning. Hvis ingen profiler er oprettet, henvises der til Oprettelse af en ny profil, hvor der er flere oplysninger.

## Sådan får du adgang til Avancerede indstillinger

Brug Avancerede indstillinger til at konfigurere dine preferencer for netværkstilslutning og profilstyring.

Sådan får du adgang til Avancerede indstillinger:

1. Fra siden Generelt klikker du på fanen Netværk.
2. Klik på knappen Avanceret.

Avancerede indstillinger:

- Automatisk tilslutning

- Tilslutningspræference

- Valg af trådløs funktion til infrastruktur

- Profilstyring

- 11b/11g-beskyttelsesprotokol til blandet tilstand

- Avanceret sikkerhed

- Importer/eksporter (knap)

Der henvises til Systemindstillinger, hvor der fås flere oplysninger om profilestyring under Avancerede indstillinger.

## Avancerede systemindstillinger

Profilstyringsvalg

Følgende profilstyringsvalg findes i Avancerede indstillinger.

Vis tilgængelige netværk, når de ikke er tilknyttede:Når ryddet deaktiveres dialoglisten for den trådløse manager for Intel(R) PROSet for Wireless over tilgængelige netværk. Når markeret køres Intel Configuration Service i baggrunden automatisk, og viser tilgængelige netværk, der ikke vises i profillisten. Denne metode giver automatisk tilslutning til tilgængelige netværk i din trådløse adapters område. Konfigurationsservice overvåger konstant status for din trådløse adapters tilslutning. Hvis der ikke findes nogen matchende profiler i profillisten til et netværk, viser en dialogboks automatisk de tilgængelige netværks adgangspunkter og computere (Ad hoc-tilstand) i området for den trådløse adapter. Konfigurationsservicen kan også anvendes, hvis der er mere end én trådløs adapter installeret med 802.11b-bånd. Når dialogboksen Intel konfigurationsservice vises, og den viser de tilgængelige netværk, skal du markere valgmuligheden "Vis ikke denne igen", der vil forhindre, at dialogboksen vises igen, hvis adapteren frakobles. Konfigurationsservicen vil fortsætte med at fungere og forsøge at tilslutte med en profil fra profillisten eller til et tilgængeligt netværk, afhængigt af valgtilstanden. Det betyder, at hvis Tilslut kun med foretrukne profiler er markeret som tilstand, og der ikke findes nogen matchende profil, så vil adapteren forblive ikke-tilknyttet. Du kan stadig bruge knappen Tilslut fra fanen Netværk til at tilslutte et tilgængeligt netværk.

Underret om, at profilstyringsfunktionerne er deaktiverede:

Check:Hvis Intel(R) PROSet for Wireless i øjeblikket styrer din trådløse adapter, vises meddelelsen "Windows XP administrerer dine profiler", hvis Windows XP-nul-konfiguration bliver aktiveret.

- Vælg Ja. Intel(R) PROSet for Wireless vil styre den trådløse adapter.
- Vælg Nej. Windows XP styrer den trådløse adapter.

Hvis nogen anden trådløs administrator (ikke Windows XP wireless manager) bliver aktiveret, vises meddelelsen "Et andet trådløst LAN-hjælpeprogram kommunikerer med Intel(R) PRO/Wireless LAN-adapteren. For at undgå konflikter har Intel(R) PROSet for Wireless midlertidigt deaktiveret profiladministrationsfunktioner."

Ryd:Hvis Intel(R) PROSet for Wireless i øjeblikket administrerer din trådløse adapter, vil du ikke få besked, hvis Windows XP-nul-konfiguration eller en anden trådløs administrator bliver aktiveret.

Hvis Windows XP-nul-konfiguration aktiveres, og denne boks ryddes, eller du svarer nej til ovennævnte spørgsmål, kan knappen Tilslut på siden Profil ikke anvendes til at tilslutte til eventuelle tilgængelige netværk. Knappen Scan kan bruges til at scanne efter tilgængelige netværk. Knappen Tilslut fungerer dog ikke, når den bruges til at tilslutte til et tilgængeligt netværk.

- Ad hoc-tilstand er deaktiveret. Knappen Tilslut i Ad hoc-tilslutningsboksen fungerer ikke.
- Ikonmenuen Opgavebakke: Igangssætning af en ad hoc-profil og anvendelse af en profil fra opgavebakkemenuen er ikke tilgængelig.

Underret, når Windows XP nul-konfiguration aktiveres.

Check:Hvis denne boks markeres, når Intel(R) PROSet for Wireless startes, vises meddelelsen "Windows XP administrerer dine profiler", hvis Windows XP-nul-konfiguration er aktiveret, hvilket angiver, at Windows XP i øjeblikket er konfigureret til at administrere den trådløse adapter. Vil du deaktivere Windows XP-styringen og lade Intel(R) PROSet for Wireless styre dit trådløse netværk?

- Vælg Ja - Intel(R) PROSet for Wireless vil styre den trådløse adapter.
- Vælg Nej. Windows XP styrer den trådløse adapter.

Ryd: Hvis boksen ryddes, når Intel(R) PROSet for Wireless startes, får du ikke besked, hvis Windows XP-nul-konfigurationen af den trådløse administrator aktiveres.

Aktiver profilstyringsfunktioner:Hvis feltet er markeret, angiver det, at Intel(R) PROSet for Wireless er konfigureret til at styre den trådløse adapter. Hvis den ryddes, er Windows XP den trådløse netværksadministrator.

### Intel(R) PROSet for Wireless Konfigurationsservice

Funktionen Konfigurationsservice arbejder i baggrunden for automatisk at vise tilgængelige netværk, der ikke er vist i profillisten. Denne metode giver automatisk tilslutning i et 2,4-miljø til tilgængelige netværk i din trådløse adapters område. Konfigurationsservice overvåger konstant status for din trådløse adapters tilslutning. Hvis der ikke findes nogen matchende profiler i profillisten til et netværk, viser en dialogboks automatisk de tilgængelige netværks adgangspunkter og computere (ad hoc-tilstand) i området for den trådløse adapter. Konfigurationsservicen kan også anvendes, hvis der er mere end én trådløs adapter installeret med 802.11b-bånd.

Konfigurationsservice indeholder:

- Konfigurationsservicen startes, når du logger på computeren.
- Der udføres intet aktivt profilskifte. Når adapteren er knyttet til adgangspunktet, forekommer der intet skift, hvis en profil med højere prioritet, bliver tilgængelig.
- Konfigurationsservicen er kun tilgængelig, hvis Intel(R) PROSet for Wireless er installeret.
- Hvis en forbindelse til et adgangspunkt ikke kan udføres med en af profilerne i profillisten, vises der en dialogboks med de tilgængelige netværk.
- Hvis der er flere profiler til et tilgængeligt netværk, opstiller en dialogboks profilerne, som du så kan vælge mellem.
- Hvis der findes et tilgængeligt netværk med WEP-kryptering og -godkendelse, vises en dialogboks til opsætning af WEP-kryptering, før forbindelsen foretages.

Konfigurationsservicen kan bruges på to måder:

1. Tilslut kun til tilgængelige netværk med profiler: I denne tilstand forsøger konfigurationsservicen kun at tilslutte til et netværks adgangspunkt ved hjælp af profiler fra Profillisten. Hvis der ikke findes en matchende profil, vises en dialogboks med tilgængelige netværk. Du kan også lukke denne dialogboks uden at tilslutte ved at klikke på knappen Annuller. Adapteren forbliver ikke-tilsluttet, og listen over tilgængelige netværk vises IKKE mere, medmindre der findes et andet tilgængeligt netværk. Denne tilstand defineres i valget Avanceret indstilling.
2. Tilslut til et hvilket som helst tilgængeligt netværk, hvis der ikke findes nogen matchende profil: I denne tilstand forsøger konfigurationsservicen først at tilslutte til et netværks adgangspunkt ved hjælp af profiler fra Profillisten. Hvis der ikke findes nogen matchende profil, tilslutter konfigurationsservicen automatisk til et hvilket som helst tilgængeligt netværk. Denne tilstand defineres i valget Avanceret indstilling.

### Aktivering af automatisk forbindelse

Konfigurationsservicen overvåger også “genoptagelsesstatus” efter en pausebegivenhed på en laptop-computer. Når dette sker, vil konfigurationsservicen genaktivere den automatiske tilslutningsservice.

Disse funktioner kan aktiveres igen efter genstart af computeren eller efter en pause/genoptag-cyklus.

Funktioner, der påvirkes, når der opdages en anden profilstyringsapplikation

For AAA-klient:

Vælg OK, hvorefter AAA-klientapplikationen vil styre adapteren. Den aktuelle forbindelse fortsætter med de påvirkede Intel(R) PROSet for Wireless-funktioner vist nedenfor: For at undgå konflikter er Intel(R) PROSet for Wireless-profilstyringsfunktionerne midlertidigt deaktiveret. For at genaktivere disse funktioner skal du først deaktivere det anden LAN-værktøj og dernæst enten:

1. Genaktivere fra Intel(R) PROSet for Wireless' avancerede indstillinger.
2. Genoptage efter en computerpause.
3. Genstarte computeren.

| BEMÆRK: AAA Client Wireless Manager - Hvis PROSet for Wireless registrerer en anden trådløs AAA klientmanager, vises en meddelelsesdialogboks, hvis du vælger "OK" i denne dialogboks, deaktiveres Intel(R) PROSet for Wireless-profilstyringsfunktionerne automatisk. Afkrydsningsfeltet "Underret om, at profilstyringsfunktionerne er deaktiverede" under Avancerede indstillinger skal være markeret for at få vist meddelelsesdialogboksen, hvis Windows XP nul-konfiguration ikke er aktiveret. Standardindstillingen er aktiveret (markeret).

For Windows XP-nul-konfiguration:

- Vælg Ja til at deaktivere Windows XP-nul-konfiguration. Intel(R) PROSet for Wireless fortsætter styringen af adapteren.
- Vælg Nej og Windows XP styrer adapteren. Den aktuelle forbindelse fortsætter med de påvirkede Intel(R) PROSet for Wireless-funktioner vist nedenfor: Du kan også forhindre dialogboksen i at blive vist igen, hvor Windows XP-nul-konfiguration automatisk vil styre den trådløse adapter. Denne underretningsdialogboks kan genaktiveres fra valgmulighederne Avancerede Indstillinger.

Påvirkede Intel(R) PROSet for Wireless-funktioner:

- Knappen Tilslut på profilsiden fungerer ikke.
- Knappen Scan kan bruges til at scanne for tilgængelige netværk, men knappen Tilslut fungerer ikke, når den bruges til at tilslutte til et tilgængeligt netværk.
- Ad hoc-tilstand er deaktiveret. Knappen Tilslut i Ad hoc-tilslutningsboksen fungerer ikke.
- Ikonmenuen Opgavebakke: Igangssætning af en ad hoc-profil og anvendelse af en profil fra opgavebakkemenuen er ikke tilgængelig.

| BEMÆRK: Hvis ovennævnte knapper bruges, vises følgende meddelelse: "Et andet trådløst LAN-værktøj kommunikerer med Intel(R) PRO/Wireless LAN-adapter. For at undgå konflikter har Intel(R) PROSet for Wireless midlertidigt deaktiveret profiladministrationsfunktioner."

## Scanning efter tilgængelige netværk

En hurtig måde at tilslutte til et netværk på er at bruge knappen Scan til at søge efter et netværksadgangspunkt i den trådløse adapters område. Når et netværk findes, kan du øjeblikkeligt tilslutte uden en profil eller oprette en ny profil.

| BEMÆRK: Profiler med funktionen Aktiver automatisk import aktiveret vises også i profillisten over tilgængelige netværk. Der henvises til Automatisk profildistribution, hvor der fås flere oplysninger.

Sådan scanner du efter tilgængelige netværk:

1. Fra siden Generelt markerer du den trådløse adapter i venstre side af panelet.
2. Vælg fanen Netværk.
3. Klik på knappen Scan.
4. Dialogboksen Tilgængelige netværk viser navnene på de tilgængelige netværk. Klik på knappen Opfrisk for at for at opfriske listen over tilgængelige netværk.
5. Marker netværket i listen, og klik på knappen Tilslut.
6. Marker det netværksprofilnavn, der vises med <ingen profil>, og klik på knappen Tilslut.
7. Klik på valgmuligheden Nej, tilslut direkte uden at oprette en profil. Bemærk, du kan klikke på Ja, opret en profil til dette netvæk nu for at oprette en profil, der skal bruges senere.

| BEMÆRK: Hvis det valgte netværk har 802.1x godkendelse, skal du først oprette en profil ved hjælp af Profileguiden. Hvis netværket imidlertid ikke har WEP-sikkerhed (Åben), WEP 64 eller 128-bit kryptering eller WPA-PSK, kan du indtaste de nødvendige sikkerhedsindstillinger i den dialog, som vises, når du klikker på knappen Tilslut. Derefter kan der oprettes en engangstilslutning uden en profil.

> - Det valgte netværk har WPA-sikkerhedsindstillinger: Hvis det valgte netværk har 802.1x-godkendelsesindstillinger, vises siden med avancerede sikkerhedsindstillinger i Profilguiden, når du klikker på knappen Tilslut. I denne dialog kan du indtaste 802.1x-indstillinger og oprette forbindelse til netværket.
> - Det valgte netværk har ingen (Åbn) WEP-sikkerhedsindstillinger: Hvis det valgte netværk ikke har nogen sikkerhed (Åbn). Klik på knappen Tilslut for at tilslutte til netværket.
> - Hvis det valgte netværk har WEP eller WPA-PSK sikkerhedsindstillinger: Hvis det valgte netværk har WEP-krypteringsindstillinger, vises siden med avancerede sikkerhedsindstillinger i Profilguiden, når du klikker på knappen Tilslut. I denne dialog kan du indtaste WEP-sikkerhedsindstillinger og tilslutte til netværket.

8. Klik på OK for at tilslutte til et netværk.

## Tilslutning til et netværk ved hjælp af et adgangspunkt

Et infrastrukturnetværk består af ét eller flere adgangspunkter og én eller flere computere med trådløse adaptere installeret. Hvert adgangspunkt skal have en kabelført tilslutning til det lokale netværk (LAN).

Du kan tilslutte til et netværk ved først at oprette en ny profil ved hjælp af Profilguiden, og dernæst vælge den profil, der skal bruges til netværksadgangspunktet ved hjælp af knappen Tilslut. Du kan også tilslutte til et netværk ved at bruge knappen Scan. Der henvises til Oprettelse af en ny profil, hvor der er flere oplysninger.

## Tilslutning til et Peer-to-Peer (Ad hoc)-netværk

Tilslut eller start et Ad hoc-netværk
Start et Ad hoc-netværk
Afslutning af en Ad hoc-session
Oprettelse af en ad hoc-profil med profilguiden

I peer-to-peer (Ad hoc)-tilstand kan du sende og modtage oplysninger til/fra andre computere i et Ad hoc-netværk. Alle trådløse klienter i ad hoc-netværket skal bruge det samme netværksnavn (SSID) og kanalnummer. For at se en liste over tilladte 802.11b ad hoc-kanaler skal du referere til adapterindstillingerne for at få flere oplysninger.

| BEMÆRK: Under scanning med en ad hoc-profil, der er sat til en bestemt overførselskanal, og der findes et ad hoc-netværk på en anden kanal, tilsluttes du med den nye kanal. Det nye kanalnummer vises i Adapterindstillinger.

### Tilslut til et Ad hoc-netværk

| BEMÆRK: Oplysninger om tilslutning til et Ad hoc ved hjælp af en profil findes i Opret en Ad hoc-profil ved hjælp af profilguiden.

Tilslut til et Ad hoc-netværk ved hjælp af en profil

- Vælg en Ad hoc-profil fra profillisten, og klik på knappen Tilslut. Denne metode bruger en foruddefineret Ad hoc-profil, der er oprettet af profilguiden. Når du tilslutter til et Ad hoc-netværk, bruges den transmissionskanal, der er oprettet af den første computer. Denne kanal kan være forskellig fra den, der er valgt, da Ad hoc-profilen blev oprettet af profilguiden.

Tilslut til et Ad hoc-netværk uden en profil

- Tilslut en engangs Ad hoc-session uden en profil. Denne metode bruger ikke en foruddefineret profil. For at tilslutte til et Ad hoc-netværk skal du klikke knappen Scan for at scanne efter et Ad hoc-netværk, indtaste adgangskoden (SSID) og dernæst klikke på knappen Tilslut for at tilslutte. Når du tilslutter til et Ad hoc-netværk, bruges den transmissionskanal, der er oprettet af den første computer.

### Start et Ad hoc-netværk

Du kan starte et Ad hoc-netværk ved at bruge din computer som en trådløs station. Denne metode anvender din computers SSID til at oprette et Ad hoc-netværk, som andre brugere kan oprette forbindelse til. Når du er den, der har oprettet et Ad hoc-netværk, skal alle andre bruge kanalen og SSID.

### Afslutning af en Ad hoc-session

For at afslutte en Ad hoc-session skal du klikke på standardprofilen fra profillisten og derefter klikke på knappen Luk.

### Oprettelse af en ad hoc-profil med profilguiden

Her følger en beskrivelse af, hvordan du opretter en ny Ad hoc-profil med profilguiden og tilslutter til et Ad hoc-netværk.

Generelle indstillinger

1. Fra siden Generelt klikker du på fanen Netværk.
2. Klik på knappen Tilføj. Dialogboksen Generelle indstillinger vises.
3. Indtast et profilnavn i feltet Profilnavn.
4. Indtast netværk-SSID i feltet Netværksnavn (SSID).
5. Klik på Ad hoc-driftstilstand.
6. Klik på Beskyt denne profil med adgangskode for at sætte en profiladgangskode.
7. Klik på Næste.

Sikkerhedsindstillinger

8. Vælg enten Ingen, WEP som datakryptering.
9. Hvis WEP er markeret, vælger du enten 64 eller 128-bit som krypteringsniveau.
10. Vælg nøgleindekset 1, 2, 3 eller 4.
11. Indtast den påkrævede adgangsfrase eller hex-nøgle.
12. Hvis afkrydsningsfeltet Adgangsbeskyttelse blev markeret på siden Generelle indstillinger, skal du
    klikke på Næste for at vise siden Adgangskode.

Indstillinger af beskyttelse med adgangskode

13. Klik i afkrydsningsfeltet Beskyt denne profil med adgangskode.
14. Indtast en adgangskode i feltet Adgangskode.
15. Genindtast den samme adgangskode i feltet Bekræft ny adgangskode.
16. Klik på knappen Tilbage for at ændre eller kontrollere indstillingerne, eller klik på Færdig, når du er færdig med profilindstillingerne og returnerer til siden Netværk.

Tilslut til netværket

17. Ændring af standard transmissionskanal fra fanen Adapter: Medmindre de andre computere i Ad hoc-netværket bruger en anden kanal end standardkanalen, skal der ikke foretages ændringer til standardkanalen. Hvis du vil ændre standardkanalen, skal du klikke på fanen Adapter og klikke på Konfigurer under Ad h-kanalvalg. Vælg driftsbånd. Vælg en kanal. Klik på OK for at gemme indstillingen.
18. Vælg fanen Netværk
19. Efter oprettelsen af den nye profil skal du klikke på profilen i profillisten. Profiler med Ad hoc-tilstand angives af et computerikon ved siden af profilnavnet.
20. Klik på knappen Tilslut for at tilslutte til Ad hoc-netværket.

## Slå radioen fra/til

Når din computer er tændt, overfører radioen hele tiden signaler, hvis den er aktiveret. I visse situationer, f.eks. flylanding og -start, skal radiosignalerne slås fra. I modsat fald kan disse signaler medføre interferens. Her følger en beskrivelse af, hvordan du bruger tastaturet (hvis denne mulighed er aktiveret), og Intel(R) PROSet for Wireless til at tænde/slukke for radioen.
Radionen kan aktiveres eller deaktiveres fra dit computertastatur, det trådløse menuvalg til opgavebakke og fra Intel(R) PROSet for Wireless. Den aktuelle status for radioen vises i det trådløse ikon for opgavebakke og på siden Generelt.

Brug af den valgfrie hardwareknap til tænding/slukning
.Radioen kan aktiveres eller deaktiveres fra tastaturet eller fra en ekstern hardwareomskifter, hvis disse valgmuligheder er tilgængelige. Der henvises til din computerproducent for at få flere oplysninger. Intel(R) PROSet for Wireless viser den aktuelle tilstand for radioen på siden Generelt, hvis en af disse indstillinger er installeret.
Brug af Intel(R) PROSet for Wireless til tænding/slukning af radioen
Radioen kan tændes eller slukkes på siden Generelt i Intel(R) PROSet for Wireless. Radioens aktuelle tilstand vises på den trådløse adapters opgavebakkemenu. Siden Generelt viser også den aktuelle tilstand for radioen, hvis hardwaren er installeret.
Slå radioen til/fra
Bemærk: Når din laptop er tændt, overfører radioen hele tiden signaler. I bestemte situationer, f.eks. på et fly, kan signaler fra radioen medføre interferens.
Sådan slår du radioen FRA: Fra siden Generelt klikker du på knappen Fra ved siden af radioens til/fra-knap.

- Den trådløse adapter er ikke knyttet til netværket, når radioen er slået fra.
- Intel(R) PROSet for Wireless kan bruges til at redigere eller tilføje profilindhold, når radioen er slået fra.

Sådan slår du radioen TIL: Fra siden Generelt klikker du på knappen Til ved siden af radioens til/fra-knap.
Når radioen er slået til, forsøges det at knytte den til netværkets adgangspunkt ved hjælp af den sidste profil. Hvis adapteren ikke kan tilslutte til adgangspunktet, vil konfigurationsservicen forsøge at finde et tilgængeligt netværk. Der henvises til Konfigurationsservice, hvor der er flere oplysninger.

### Tænd/sluk for radioen med opgavebakkemenuen

Højreklik på det trådløse ikon i opgavebakken, og vælg den trådløse adapter, der bruges. Afhængigt af radioens tidligere tilstand skal du vælge Sluk radio (radio er allerede TIL, vælg at slukke) eller Tænd radio (radio er alle FRA, vælg at tænde).

## Deaktiver radioen fra Windows

Radioen kan deaktiveres (ikke-fungere) via Windows-operativsystemet ved hjælp af Enhedshåndtering.

Windows XP og 2000:

1. Fra skrivebordet højreklikker du på Min computer og klikker på Egenskaber.
2. Klik på fanen Hardware.
3. Klik på knappen Enhedshåndtering.
4. Dobbeltklik på click Netværksadaptere
5. Højreklik på den anvendte installerede trådløse adapter.
6. Vælg Deaktiver i pop op-menuen.
7. Klik på OK.

## Visning af Adapters Avancerede Indstillinger i Windows

De følgende avancerede indstillinger er tilgængelige under fanen Windows Enhedshåndtering (Avanceret), hvis Intel(R) PROSet for Wireless ikke er installeret. Hvis PROSet for Wireless er installeret vises knappen Åbn under fanen Avanceret. Vælg denne knap for at åbne PROSet for Wireless.

Sådan får du adgang til funktionerne Avanceret:

1. Fra skrivebordet højreklikker du på Min computer og klikker på Egenskaber.
2. Klik på fanen Hardware.
3. Klik på knappen Enhedshåndtering.
4. Dobbeltklik på click Netværksadaptere
5. Højreklik på den anvendte installerede trådløse adapter.
6. Vælg fanen Adapter.

Fanen Avanceret under Windows XP og 2000:

- Ad hoc transmissionseffekt - Indstiller 802.11b Ad hoc-udgangseffektniveauet for den trådløse adapter.
- Blandet tilstand - RTS/CTS aktiveret: (Standard-indstilling). Brug denne tilstand til at undgå kollisioner i miljøer med blandede tilstande, hvor 802.11g- og 802.11b-klienter ikke kan høre hinanden. CTS-til-selv aktiveret: Denne tilstand forbedrer ydelsen i miljøer med blandede tilstande, hvor 802.11g- og 802.11b-klienter er i nærheden af hinanden og kan høre hinanden. Denne indstilling kan også angives under Avancerede indstillinger.
- Strømstyring - Indstil en balance mellem comptuerens strømkilde og batteriet.
- Trådløs funktion - Vælg den trådløse funktion (modulationstype) for datahastigheden. Standardindstillingen er "802.11g og 802.11b." Denne indstilling anvender både 11 Mbps og 54 Mbps datahastigheder. Andre indstillinger er "kun 802.11g" og "kun 802.11b".

## Installation og Fjernelse af installationen af 802.1x adgangskodesynkroniseringsfunktion

Hvis du vil installere 802.1x adgangskodesynkroniseringsfunktionen (BrugWindows Logon), skal du først fjerne installationen af Intel(R) PROSet for Wireless og derefter geninstallere Intel(R) PROSet for Wireless med 802.1x adgangskodesynkroniseringsfunktionen.

1. Klik på Start à Indstillinger à Kontrolpanel à Tilføj eller fjern programmer à Intel(R) PROSet.
2. Marker Fjern.
3. Sæt installations-cd’en i dit cd-drev.
4. Vælg autorun.exe på cd'en.
5. Klik på Installer software.
6. Klik på Næste på skærmbilledet Velkommen til InstallShield Wizard til Intel(R) PROSet for Wireless.
7. På skærmbilledet Licensaftale markerer du Jeg accepterer betingelserne i licensaftalen efter gennemlæsning af den, og klikker på Næste.
8. Vælg Tilpas skærmbilledet Installationstype, og klik på Næste.
9. Klik på 802.1x adgangskodesynkroniseringsfunktion. Vælg Denne funktion installeres på en lokal harddisk.
10. Klik på Næste.
11. Klik på Installer på skærmbilledet Klar til at installere program.
12. Når softwareinstallationen er færdig på computeren, klikker du på Færdig.
13. Klik på Afslut for at lukke skærmbilledet Intel(R) PRO-netværksforbindelser.
14. Genstart computeren.
15. For at starte Intel(R) PROSet skal du dobbeltklikke på ikonen Intel(R) PROSet i systembakken eller følge stien Start à Programmer à Intel-netværksadaptere à Intel(R) PROSet.

| BEMÆRK: Windows XP Fast Switching og velkomstskærmbilledet deaktiveres, når 802.1x adgangskodesynkroniseringsfunktionen installeres.

Hvis du vil fjerne installationen af 802.1x adgangskodesynkroniseringsfunktionen (BrugWindows Logon), skal du først fjerne installationen af Intel(R) PROSet for Wireless og derefter geninstallere Intel(R) PROSet for Wireless uden 802.1x adgangskodesynkroniseringsfunktionen.

1. Klik på Start à Indstillinger à Kontrolpanel à Tilføj eller fjern programmer à Intel(R) PROSet.
2. Marker Fjern.
3. Sæt installations-cd’en i dit cd-drev.
4. Vælg autorun.exe på cd'en.
5. Klik på Installer software.
6. Klik på Næste på skærmbilledet Velkommen til InstallShield Wizard til Intel(R) PROSet for Wireless.
7. På skærmbilledet Licensaftale markerer du Jeg accepterer betingelserne i licensaftalen efter gennemlæsning af den, og klikker på Næste.
8. Vælg Tilpas skærmbilledet Installationstype, og klik på Næste.
9. Klik på 802.1x adgangskodesynkroniseringsfunktion. Vælg Denne funktion er ikke tilgængelig.
10. Klik på Næste.
11. Klik på Installer på skærmbilledet Klar til at installere program.
12. Når softwareinstallationen er færdig på computeren, klikker du på Færdig.
13. Klik på Afslut for at lukke skærmbilledet Intel(R) PRO-netværksforbindelser.
14. Genstart computeren.
15. For at starte Intel(R) PROSet skal du dobbeltklikke på ikonen Intel(R) PROSet i systembakken eller følge stien Start à Programmer à Intel-netværksadaptere à Intel(R) PROSet.

| BEMÆRK: Windows XP Fast Switching og velkomstskærmbilledet aktiveres, når installationen af 802.1x adgangskodesynkroniseringsfunktionen fjernes.

Tilbage til indholdsfortegnelsen

Læs alle begrænsninger og ansvarsfraskrivelser.