Tilbake til Innhold-siden

# Feilsøking: Brukerhåndbok for Intel(R) PRO/Wireless 2200BG

Feilsøking

- LAN-verktøy konfliktmelding
- Bruke en profil med feil WEP-krypteringsnøkkel
- Problemer med installasjon
- Brukere forsvinner fra det trådløse nettverket
- Rekkevidden reduseres når datahastigheten økes
- Signal går ikke gjennom en kort eller tynn vegg
- Signalstyrken faller når en mobiltelefon brukes i området
- Rekkevidden er kortere enn den skulle vært
- Interferens fra lysstoffrør
- Når for stor rekkevidde er uønskelig
- Forhindre tilgang til trådløse nettverk fra utsiden av bygningen
- Problemer med nettverkstilkobling
- Kontrollere kortstatistikker
- Før du kontakter Kundestøtte

### LAN-verktøy konfliktmelding

Meldingsdialogboksen Et annet trådløst LAN-verktøy kommuniserer med Intel(R) PRO/Wireless LAN-kortet. For å unngå konflikter har Intel(R) PROSet deaktivert profilbehandlingsfunksjonene midlertidig" vises. Se på La Intel(R) PROSet for Wireless administrere trådløstilkoblingene for å få informasjon.

### Bruke en profil med feil WEP-krypteringsnøkkel

Når du kobler til et tilgangspunkt ved hjelp av en profil som har feil WEP-nøkkelkryptering, angir både oppgavefeltikonet og siden Generelt at signalstyrken er god, og at du er tilknyttet tilgangspunktet. Når du prøver å sende data til tilgangspunktet ved hjelp av denne profilen, kan den imidlertid ikke godkjennes og få en IP-adresse fra tilgangspunktet slik at det kan overføres data fordi WEP-nøkkelkrypteringen er feil.

Se følgende innstillinger for WEP-kryptering og godkjenning.

Åpen godkjenning med feil WEP 64- eller 128-biters krypteringsnøkkel:

- En profil med feil WEP-krypteringsnøkkel tillater at trådløskortet knyttes til tilgangspunktet.
- Ingen dataoverføring

Åpen godkjenning uten WEP-kryptering:

- Tillater tilknytning til et tilgangspunkt
- Dataoverføring tillates

Delt godkjenning:

- Tilknytning til et tilgangspunkt tillater alltid dataoverføring.

### Problemer med installasjon

Windows finner ikke det trådløse kortet:

1. Fjern og installer kortet på nytt.
2. Avinstaller og installer kortdriverne på nytt.

### Brukere forsvinner fra det trådløse nettverket

Forslag til årsaker og løsninger:

- Finn ut om en person eller arbeidsgruppe har flyttet eller om det er ommøblert i bygningen.
- Hvis to eller flere brukere sitter for nær hverandre, kan det gå ut over ytelsen. Be brukerne om å spre seg litt fra hverandre slik at mottakerne ikke blir overbelastet.
- Lastebiler med store metalldeler kan påvirke ytelsen ved å reflektere skadelige signaler tilbake til en bygning. Hvis du har en installasjon som omfatter en leveringsrampe, kan du kontrollere om problemet oppstår når det kommer store lastebiler.
- Personlige “systemer” kan også forstyrre nettverket. Trådløse høyttalere, trådløse øretelefoner, enkelte Bluetooth-enheter og lignende systemer kan være kilden til et sjelden problem som er vanskelig å oppdage. Enkelte systemer er ikke i samsvar med trådløsforskrifter. Slå av mistenkelige enheter, eller fjern dem fra området.
- Hvis det er mulig, fjerner du og installerer den nye programvaren på nytt. Konflikter med andre installerte programvarepakker er alltid en mulighet, og det er ikke alltid det nyeste tilskuddet som har skylden. Av og til er det nok å starte på nytt for å rette opp problemet.
- Flytt enhetene rundt. Følger problemet de endrede enhetene, eller finnes det bare på en bestemt plassering? Hvis det følger produktene, kan den flyttede enheten være skadet eller feilaktig konfigurert. Hvis problemer forblir på samme plassering, prøver du å finne ut hva som er annerledes med det bestemte rommet eller området.

### Rekkevidden reduseres når datahastigheten økes

Dette er normalt. Rekkevidde er omvendt proporsjonal med datahastighet: jo raskere data, desto kortere rekkevidde. Dette har å gjøre med modulasjonsteknologien som brukes. Svært rask datahastighet krever ekstremt avanserte signalbølgeformer der selv den minste forvrengning kan resultere i datafeil. Tregere datahastighet er mye mer tolerant og går dermed gjennom selv med litt støy, interferens, forvrengning og ekko.

### Signal går ikke gjennom en kort eller tynn vegg

Område avhenger mye av de fysiske omgivelsene. På et oversiktelig sted, med opphøyde og kalibrerte antenner, er områdeantakelsene ganske nøyaktige. Slik er det ikke i en “vanlig” kontorbygning. Der kan veggene være enkle tørrmurer (som nesten er gjennomsiktige for mikrobølger), eller gips med metall under. De fleste steder er noe mellom disse to ytterpunktene og består av en blanding av overflater. Det er ikke mulig å si hva som er inni en vegg bare ved å se på den, og vi kan ikke fortelle deg hvilken avstand du oppnår. Se på publisert rekkeviddeinformasjon som typisk, gjennomsnittlig, alminnelig eller vanlig. Ikke forvent at den skal være nøyaktig.

### Signalstyrken faller når en mobiltelefon brukes i området

Rekkevidde er også avhengig av det elektroniske miljøet. Hvis det er annet utstyr som kan forårsake interferens, i nærheten, kan rekkevidden for sender/mottakeren variere veldig og kanskje forandres plutselig når det andre utstyret aktiveres. Særlig gjelder dette 802.11b-installasjoner. Disse deler frekvenser med mikrobølgeovner, trådløse telefoner, trådløse hifi-høyttalere, elektronisk leketøy og lignende enheter. Prøv å holde systemet borte fra andre sendere og andre kilder til elektrisk støy, for eksempel store motorer, sveiseapparater og lignende “elektronisk støy”-enheter.

### Rekkevidden er kortere enn den skulle vært

Gjenta noen av testene om kvelden eller i helgen når det kan være mindre interferens. Enkelte brukere lar nettverkene være på hele tiden, så denne testen er ikke helt sikker. Prøv for all del flere enn én kanal. Rekkeviddeproblemet kan simpelthen skyldes en nær brukers system som bruker din nåværende testkanal.

### Interferens fra lysstoffrør

Hvis du setter opp et tilgangspunkt nær lysstoffrør, virker lyset fra lampen konstant, men inni røret kommer og forsvinner ionisering 120 ganger i sekunder. Dette kan modulere eller “hakke” et innkommende signal og forstyrre mottaket.

### Når for stor rekkevidde er uønskelig

For stor rekkevidde er ikke nødvendigvis en god ting. Først virker som om du bør ha så stor rekkevidde som mulig, men en større rekkevidde medfører større sjanse for interferens ettersom enheten du bruker, ikke bare hører dine andre enheter, men også hører systemene hos andre firmaer lenger borte i gaten. Hvis du har en stor installasjon, ender du også opp med at flere tilgangspunkt bruker samme kanal. Hvis en ekstern enhet hører to eller flere tilgangspunkt, sinker dette nettverket.

### Forhindre tilgang til trådløse nettverk fra utsiden av bygningen

For stort overføringsområde medfører et spesielt omvendt problem. Hvis du for eksempel plasserer et tilgangspunkt like ved et karnappvindu i tredje etasje, gjør du det mulig for alle med riktig programvare på gaten nedenfor å hente opp alle nettverksoverføringene. Vi tar opp noen mulige løsninger på dette problemet senere.

### Problemer med nettverkstilkobling

Hvis du ikke kan koble til det trådløse nettverket, prøver du følgende:

Kontroller nettverksinnstillingene

1. På siden Generelt kontrollerer du at nettverksnavnet (SSID) og funksjonsmodusen er riktige. Hvis den bærbare datamaskinen er konfigurert for Ad hoc-nettverk, sørger du for at kanalen er riktig.
2. Hvis du vil rette disse innstillingene, klikker du kategorien Nettverk.
3. Velg profilen som brukes.
4. Klikk Rediger, og gjør endringene.

Kontroller sikkerhetsinnstillingene

1. På siden Generelt kontrollerer du at sikkerhetsinnstillingene er riktige.
2. Hvis du vil rette opp sikkerhetsinnstillingene, klikker du kategorien Nettverk.
3. Velg profilen som brukes.
4. Klikk Rediger.
5. Klikk kategorien Sikkerhet. Kontroller at innstillingene for WEP-kryptering er riktige.

### Kontrollere kortstatistikker

#### Kortstatistikker

Hvis kortet kommuniserer med et tilgangspunkt (infrastrukturmodus) eller andre
datamaskiner i datamaskin-til-datamaskin-modus, klikker du Statistikker i feilsøkingskategorien for å vise gjeldende informasjon om hvor bra kortet overfører og mottar informasjon.

### Før du kontakter Kundestøtte

Noter deg følgende svar før du kontakter Kundestøtte:

- Fra kategorien Generell ser du kortets koblingsdetaljer. Sjekk at det er tilordnet et tilgangspunkt samt kvaliteten og styrken på signalet.
- Fra siden Generelt klikker du Detaljer og sjekker hvilken utgave av programvaren og maskinvaren eller annen LAN-programvare du bruker?
- Hvor mange eksterne enheter snakker med hvert av tilgangspunktene?
- Hvilke kanaler bruker du, og hvordan er de fordelt?
- Hvor stor dekningsoverlapping er det mellom tilgangspunktene?
- Hvor høyt over gulvet er tilgangspunktene montert?
- Hva slags annet elektronisk utstyr opererer på samme bånd?
- Hva slags bygningsmateriale er brukt i vegger og gulv?

Tilbake til Innhold-siden

Les alle begrensninger og ansvarsfraskrivelser.